title: Unkarinsyreeni

text: Kukinto on tiheä runsaskukkainen kartiohuiskilo noin 10–16 cm. Teriöt ovat tummanvioletteja ja niiden torvet suppilomaiset, tuoksuvat heikosti, kärjestä liuskaiset, liuskoja 4. Liuskat ovat pystyjä, kun ne puistosyreenillä kääntyvät sivulle ja aukeavat kokonaan. Kukat ovat hyönteispölytteisiä. Hedelmä on kota. Kukkii kesä-heinäkuussa.


title: Unkarinsyreeni

text: Unkarinsyreeni on kotoisin Karpaateilta. Luonnonvaraisena sitä kasvaa enää 17 varmistetusta paikasta Ukrainan Karpaateilta ja 7 paikasta Romanian Apusenivuorilta. Suurin osa kasvualueista on pieniä, ja lajimäärä on selvästi pienenemässä, joten IUCN luokittelee lajin erittäin uhanalaiseksi.


title: Unkarinsyreeni

text: Unkarinsyreeniä kasvatetaan laajalla alueella Eurooppaa ja Pohjois-Amerikkaa. Suomessa se menestyy pohjoisessa Inaria myöten.


title: Unkarinsyreeni

text: Unkarinsyreeniä tapaa yleensä aitona harvoin vanhoissa puistoissa ja puutarhoissa. Kasvaa muiden syreenien lailla parhaiten runsasmultaisessa, tuoreessa, ravinteikkaassa ja läpäisevässä maassa. Vaatimattomampikin maaperä käy. Peitä kasvin ympäriltä maa hakkeella hakkeella rikkaruohokasvun ehkäisemiseksi.


title: August Johann Rösel von Rosenhof

text: August Johann Rösel von Rosenhof (1705–1759) oli saksalainen luonnontutkija ja eläinmaalari. Hän teki hyvin pikkutarkkoja kuvia eläimistä ja hyönteisistä. Kuvat ilmestyivät teoksessa "Insektenbelustigungen" (4 osaa, 1746–1761).


title: Tataarivaahtera

text: Tataarivaahtera ("Acer tataricum") on vaahteroiden suvun laji, jota esiintyy Kaakkois-Euroopassa ja Lounais-Aasiassa. Se kasvaa kolmesta kuuteen metriä korkeaksi puuksi tai pensaaksi. Se eroaa lehtilapojen muodossa itäisessä Aasiassa kasvavasta mongolianvaahterasta, jota pidetään myös tataarivaahteran alalajina. Lajin lehdet ovat usein ehyet, harvoin heikosti kolmihalkoiset.


title: Pihajasmike

text: Pihajasmike ("Philadelphus coronarius") on jasmikkeisiin kuuluva pensaslaji. Sitä esiintyy eteläisessä Euroopassa, Pohjois-Italiassa, Keski-Italiassa, Itävallassa ja Romaniassa. Sen lajituntomerkkejä on verhiöiden kaljuus (vrt. hovijasmikkeella karvaiset) ja heteiden lukumäärä, enintään 26 (vrt. hovijasmikkeella ja puistojasmikkeella enemmän).


title: Saarioinen (hallintopitäjä)

text: Saarioinen oli hallintopitäjä Hämeessä. Siitä on ensimmäiset maininnat vuodelta 1390. Siihen kuuluivat Sääksmäestä se osa Vanajaveden ja Rauttunselän lounaispuolta, jota sanotaan Saarioispuoleksi. Lisäksi siihen kuuluivat Akaa, Kylmäkoski, osa Urjalaa ja Humppila sekä niiden eräalueita.


title: Niilo Saarivirta

text: Niilo Rafael Saarivirta, vuoteen 1905 "Holmström", (14. huhtikuuta 1898 Ylimarkku – 25. elokuuta 1982 Helsinki oli Oulujoki Oy:n toimitusjohtaja vuodesta 1948.


title: Niilo Saarivirta

text: Saarivirta oli koulutukseltaan diplomi-insinööri. Hän sai vuorineuvoksen arvon 1963. Hän oli Imatran Voiman rakennusosaston johtaja 1947–1952, Oulujoki Oy:n voimalaitosten suunnittelija 1941–1945, rakennuspäällikkö 1945–1948 ja toimitusjohtaja 1948–1968.


title: Onni Saastamoinen

text: Onni Herman Saastamoinen (20. kesäkuuta 1895 Kuopio – 1. syyskuuta 1966 Kuopio) oli Saastamoinen Oy:n ja Saastamoisen Faneri Oy:n toimitusjohtaja vuosina 1949–1960. Hän sai vuorineuvoksen arvonimen 1949.


title: Onni Saastamoinen

text: Isänsä Herman Saastamoisen kuoltua O. H. Saastamoinen nousi yrityksen johtoon veljensä Yrjö Saastamoisen kanssa. Saastamoisen toinen veli oli suurlähettiläs Armas Saastamoinen. Hänen jälkeensä yhtiön johtoon tuli hänen vävynsä Osmo P. Karttunen.


title: Kattomehitähti

text: Kattomehitähti ("Sempervivum tectorum") on monivuotinen mehitähtilaji, joka esiintyy luonnonvaraisena Keski-Euroopan, Etelä-Euroopan ja Länsi-Aasian vuoristoissa. Sen lehtiruusukkeissa on tiheästi möyheitä lehtiä. Ruusukkeista kasvavat parikymmensenttiset kukkavarret. Tähtimäisissä kukissa on usein 12 punaviolettia terälehteä. Kattomehitähteä käytetään koristekasvina kivikoissa.


title: Lars Sackleen

text: Lars Sackleen (vuoteen 1837 Sacklén; 5. helmikuuta 1788 Vehmaa – 16. maaliskuuta 1870 Helsinki) oli suomalainen senaattori ja korkea virkamies.


title: Lars Sackleen

text: Sacklén suoritti tuomarintutkinnon Turun akatemiassa 1807 ja toimi hallituskonseljin virkamiehenä vuodesta 1809, aloittaen vain kuukauden kuluttua sen perustamisesta. Vuodesta 1817 hän toimi oikeusosastossa isojakoasioista vastaavana esittelijäsihteerinä ja oli vuonna 1826 komissaarina valvomassa Suomen ja Venäjä välisen rajan käyntiä Oulun läänissä. Sacklén oli 1829–1831 Savon ja Karjalan läänin varamaaherra ja sen jälkeen Kuopion läänin vakituinen maaherra 1831–1837. Hän kuului senaatin talousosastoon vuosina 1833–1854, josta vuodet 1833–1840 hän oli valtiovaraintoimituskunnan päällikkö ja 1840–1854 kansliatoimikunnan päällikkö. Tämän jälkeen hän oli 1854–1865 senaatin oikeusosaston varapuheenjohtaja. Sacklén aateloitiin vuonna 1837 nimellä "Sackleen" ja korotettiin 1859 vapaaherraksi. Hän sai 1830 valtioneuvoksen ja 1854 salaneuvoksen arvonimen. Hän kuului useisiin tärkeisiin komiteoihin. Ensimmäisillä valtiopäivillä 1863–1864 Sackleen oli aatelittomien edustajien valtakirjojen tarkastaja, saneli valan säätyjen puhemiehille ja luki keisarin avajaispuheen suomenkielisen käännöksen.


title: Lars Sackleen

text: Lars Sackleenin setä oli senaattori Clas Johan Sacklén, joka aateloitiin vuonna 1818 nimellä Edelskiöld. Lars Sackleenin poika, kenraalikuvernöörinkanslian toimituspäällikkö Lars Sackleen sai isänsä tavoin valtioneuvoksen arvonimen. Lars Sackleenista polveutuu Sackleenin vapaaherrallinen aatelissuku.


title: Lars Sacklén

text: Lars Sacklén, ent. "Sacklinius", (12. marraskuuta 1724 Mynämäki – 15. elokuuta 1795 Pori) oli suomalainen kauppaneuvos ja valtiopäivämies. Hän toimi Porin pormestarina vuodet 1750–1791.


title: Lars Sacklén

text: Lars Sacklénia pidetään yhtenä Porin merkittävimmistä johtajista kautta aikojen. 41-vuotisen virkakautensa aikana hän sai kaupungin nousemaan isonvihan aiheuttamasta rappiotilasta yhdeksi maan merkittävimmistä kauppakaupungeista. Lisäksi Sackelén paransi muun muassa Porin köyhäinhuoltoa sekä terveydenhoitoa.


title: Lars Sacklén

text: Sacklén syntyi Mynämäellä, jossa hänen isänsä toimi kirkkoherrana. Vuonna 1739 Sacklén kirjautui Turun akatemiaan, josta siirtyi viisi vuotta myöhemmin Turun hovioikeuden auskultantiksi. Vuonna 1747 hänet nimitettiin Vehmaan ja Ala-Satakunnan kihlakunnan tuomariksi.


title: Lars Sacklén

text: Parin vuoden kuluttua Sacklén haki Porin pormestarin virkaa, mutta sai vaalissa vain vajaan kymmenyksen äänistä. Eniten ääniä saanut ehdokas kuitenkin peruutti hakemuksensa, jonka jälkeen Turun ja Porin läänin maaherra valitsi tehtävään Sacklénin.


title: Lars Sacklén

text: Sacklén pyrki aktiivisesti tehtävässään elvyttämään kaupungin talouselämää. Porin lisäksi hän puolusti myös Rauman asemaa. Sacklén vaati molemmille kaupungeille takaisin menetettyä oikeutta ulkomaankauppaan ja vaati toimia talonpoikaispurjehduksen sekä laittoman maakaupan lopettamiseksi.


title: Lars Sacklén

text: Sacklén oli myös itse mukana liike-elämässä. Hän perusti kaupunkiin sen ensimmäisen tupakan ja lasitavaroiden erikoisliikkeen sekä sijoitti varojaan paikalliseen tupakkatehtaaseen. 1781 hän perusti Tuorsniemen lasitehtaan, jonka tuotteita myytiin muun muassa Tukholmassa. Sacklénilla oli omistuksessaan myös tiilitehdas ja vuonna 1792 hän perusti tupakkatehtaan yhdessä majuri Henrik Johan von Knorringin kanssa.


title: Lars Sacklén

text: Vuonna 1765 Pori sai jälleen tapulikaupunkioikeudet, joka oli pitkälti Sacklénin ansiota. Hän kannusti kaupungin porvareita purjehtimaan Itämeren alueen sijaan Välimerelle, jossa oli vähemmän kilpailua suomalaisten laivanvarustajien kesken. 1800-luvun alkuun mennessä Pori oli noussut yhdeksi Suomen johtavista ulkomaankauppakaupungeista. Kaupungin asukasluku oli myös yli kaksinkertaistunut hänen pormestarikaudellaan.


title: Lars Sacklén

text: Sacklén kunnostautui lisäksi maatalouden alalla. Hänellä oli Tuorsniemessä oma maatila, jossa Sacklén otti käyttöön alan viimeisimmät menetelmät. Hän noudatti erityisesti hyvän ystävänsä maataloustieteilijä Johan Kraftmanin luomia uusia metodeja. Vuonna 1783 Sacklénille myönnettiin ansioistaan maatalouden ja liike-elämän saralla kauppaneuvoksen arvonimi.


title: Lars Sacklén

text: Valtiopäivämiehenä Sacklén toimi vuodesta 1751 lähtien kahdeksilla peräkkäisillä valtiopäivillä. Hattupuoluetta edustaneen Sacklén väitettiin kuuluneen kuningas Kustaa III:n vastustajiin ja Anjalan liiton tukijoihin. Hän kuitenkin selvisi esitetyistä syytteistä ja oli viimeisillä valtiopäivillään vuonna 1781 jälleen kuninkaan tukija.


title: Lars Sacklén

text: Lars Sacklénin poika Johan Friedrich Sacklén teki merkittävän lääkärinuran Ruotsissa. Sacklénin mukaan on nimetty katu Porin VI kaupunginosassa.


title: Lars Sacklén

text: Vuonna 1762 Sacklén oli Tukholmassa mukana perustamassa Suomen ensimmäistä vapaamuurariloosia.


title: Särmämaksaruoho

text: Särmämaksaruoho ("Sedum sexangulare") on monivuotinen maksaruoholaji.


title: Särmämaksaruoho

text: Särmämaksaruoho kasvaa löyhästi mätästävänä 3–8 senttimetriä korkeaksi. Laji muistuttaa erityisesti keltamaksaruohoa, mutta sen lehdet sijaitsevat varsinkin kukattomissa varsissa hyvin tiheästi kuutena rivinä. Särmämaksaruoho alkaa kukkia pari viikkoa keltamaksaruohoa myöhemmin. Kukinto on 1–3 kukkainen viuhko. Viuhkokukinnossa on yhdestä kolmeen kukkaa, terälehdet ovat kirkkaankeltaisia. Kukkii kesäkuussa. Hedelmä on monisiemeninen tuppilo.


title: Särmämaksaruoho

text: Särmämaksaruoho kasvaa Suomessa vain Ahvenanmaan pääsaarella ja harvinaisena Uudellamaalla. Ahvenanmaalla on lauhkea meri-ilmasto ja kalkkipitoinen ravinteikas kallioperä.


title: Särmämaksaruoho

text: Särmämaksaruoho on muiden maksaruohojen tavoin soputunut kuivuuteen ja paahteeseen sopeutunut ja kasvaa aurinkoisilla kallioilla, kedoilla, mäenrinteillä.


title: Särmämaksaruoho

text: Särmämaksaruohoa käytetään jonkin verran koristekasvina.


title: Johan Fredrik Sacklén

text: Johan Fredrik Sacklén (1763–1851) oli porilaissyntyinen ruotsalainen lääkäri. Hänen teoksensa "Sveriges läkarehistoria" (3 osaa, 1922–1824, täyd. 1835) ja "Sveriges apothekare-historia" (1833) ovat merkittäviä myös suomalaisen henkilöhistoriallisen tutkimuksen kannalta.


title: Kalliomaksaruoho

text: Kalliomaksaruoho ("Sedum rupestre") on monivuotinen maksaruoholaji, jota esiintyy Euroopassa. Se kasvaa 15–30 cm korkeaksi. Varren yläosan lehdet ovat liereitä, tasasoukkia ja otakärkisiä. Huiskilomainen kukinto on ennen kukkimista nuokkuva, sitten pystyksi muuttuva. Keltaiset teriöt sisältävät viidestä yhdeksään lehteä, tavallisesti seitsemän.


title: Kalliomaksaruoho

text: Kalliomaksaruohoa käytetään salaattikasvina.


title: Thiodolf Saelan

text: Anders Thiodolf Saelan (Sælan) (20. marraskuuta 1834 Lappeenranta – 24. kesäkuuta 1921 Helsinki) oli suomalainen lääkäri ja kasvitieteilijä. Hän uudisti Suomen mielisairaanhoidon toimiessaan vuosikymmenten ajan Helsingissä Lapinlahden mielisairaalan ylilääkärinä.


title: Thiodolf Saelan

text: Saelanin vanhemmat olivat Jämsän kirkkoherra Anders Johan Saelan (1795–1841) ja Antoinette Henrietta Kristina Müller. Hän kävi Porvoon yläalkeiskoulua ja Porvoon lukiota ja pääsi ylioppilaaksi 1851. Saelan valmistui Helsingin yliopistosta fyysis-matematiikan kandidaatiksi 1855 ja maisteriksi 1857. Saelan opiskeli Tukholmassa 1860–1861. Hänestä tuli lääketieteen kandidaatti 1859 sekä lääketieteen ja kirurgian lisensiaatti ja tohtori 1865. Myöhemmin hänestä tuli riemumaisteri ja filosofian kunniatohtori 1907 sekä riemutohtori 1917.


title: Thiodolf Saelan

text: Saelan oli Helsingin yliopiston kasvitieteellisen museon ja puutarhan amanuenssina 1859–1866, lääkintöylihallituksen ylimääräisenä lääkärinä 1861–1864 ja Tornion ja Lapin piirin vt. piirilääkärinä 1864–1865. Saelan toimi Lapinlahden sairaalassa alilääkärinä 1865–1868 ja ylilääkärinä 1868–1904. Hänen väitöskirjansa "Om självmordet i Finland i statistiskt och rättsmedicinskt hänseende" oli ensimmäinen suomalainen itsemurhia lääketieteellisestä näkökulmasta käsitellyt tutkimus. Hänelle myönnettiin professorin arvonimi 1877. Hän oli omana aikanaan useita vuosikymmeniä Suomen merkittävin psykiatrian ja mielisairaanhoidon asiantuntija.


title: Thiodolf Saelan

text: Saelanin toinen ala oli kasvitiede, jossa hän myös oli aikansa merkittävimpiä suomalaisia tutkijoita. Hän oli innokas botanisti ja hän käytti paljon aikaansa Lapinlahden sairaalan puiston hyväksi.


title: Thiodolf Saelan

text: Thiodolf Saelan oli naimisissa vuodesta 1873 Naema Lovisa Vivika von Knorringin (1850–1920) kanssa. Heillä oli neljä lasta: Gertrud Maria (1875–1911), Karl Thorvald, Eva Johanna Paersch (1883–1966) ja Sigyn Naemi Lindberg (1888–1965). Heidän poikansa oli Kaukaan selluloosatehtaan tekninen johtaja Karl Thorvald Saelan (1878–1959).


title: Valkomaksaruoho

text: Valkomaksaruoho on monivuotinen ruoho. Se on talvivihanta ja muodostaa löyhiä mättäitä ja laajoja kasvustoja.


title: Valkomaksaruoho

text: Valkomaksaruoho ("Sedum album") on monivuotinen maksaruoholaji. Se kasvaa 7–18 cm korkeaksi. Lehdet ovat liereitä, meheviä ja tavallisesti punavärisiä. Viuhkokukinto on melko tiheä ja sarjamainen. Teriö on valkoinen tai joskus vaaleanpunainen. Kukkii heinä-elokuussa.


title: Valkomaksaruoho

text: Valkomaksaruohoa tavataan yleisesti Ahvenanmaalla, Etelä-Suomessa harvinaisena, pääasiassa rannikoilla. Harvinainen uustulokas muulla Suomessa.


title: Valkomaksaruoho

text: Valkomaksaruoho viihtyy emäksisellä, runsaskalkkisella alustalla. Valkomaksaruohoa käytetään melko paljon koristekasvina.


title: Jalmari Sahlbom

text: Matti Hjalmar (Jalmari) Sahlbom (21. syyskuuta 1878 Tampere – 21. heinäkuuta 1921 Berliini) oli yritysjohtaja, joka työskenteli osuustoiminnan parissa.


title: Jalmari Sahlbom

text: Sahlbomin vanhemmat olivat Johannes Sahlbom ja Adolfina Lundahl. Hän kävi kansakoulun ja työskenteli sen jälkeen Tampereen puuvillatehtaan asiapoikana, mutta suoritti samalla kansakoulun jatkokoulun, käsityökoulun ja kirjanpitokurssin. Puuvillatehtaalta hän siirtyi konttoriapulaiseksi Tampereen Meijeri Oy:hyn, toimi sitten lyhyemmän ajan kahdessa muussa yrityksessä ja tuli 1901 kirjanpitäjäksi Tampereen Työväen Osuuskassayhdistykseen. SOK:n toinen toimihenkilö toimitusjohtaja W. A. Lavoniuksen ohella hänestä tuli 1904 ja seuraavana vuonna Yhteishyvä-lehden toimittaja. Lavoniuksen jätettyä tehtävänsä Sahlbom oli SOK:n toimitusjohtaja vuosina 1906–1921. Hän sai kauppaneuvoksen arvon 1919. Sahlbomilla oli useita osuustoimintaan liittyviä ja muita luottamus- ja johtotehtäviä Suomessa ja hänestä tuli Kansainvälisen Osuustoimintaliiton keskusvaliokunnan jäsen vuonna 1910.


title: Espanjanmaksaruoho

text: Espanjanmaksaruoho ("Sedum hispanicum") on tavallisesti yksivuotinen maksaruoholaji, jota esiintyy Kaakkois-Euroopassa. Se kasvaa seitsemästä 15:een senttimetriä korkeaksi ja haaroo runsaasti tyveltä alkaen. Lehdet ovat melko litteitä ja sinivihreitä. Viuhkokukinto on toispuolinen ja runsaskukkainen. Teriöt ovat valkoisia ja kuusilehtisiä.


title: Espanjanmaksaruoho

text: Espanjanmaksaruohoa käytetään koristekasvina.


title: Lauri Saikkola

text: Lauri Saikkola (31. maaliskuuta 1906 Viipuri – 24. syyskuuta 1995) oli suomalainen säveltäjä ja viulisti.


title: Lauri Saikkola

text:
Saikkolan vanhemmat olivat rakennusmestari Vilho Aleksanteri Saikkola ja Ida Piironen ja puoliso vuodesta 1933 Tyyne Rehn. Hän opiskeli viulunsoittoa Viipurin musiikkiopistossa 1919-1928 ja sävellystä
Pekka Akimovin johdolla 1930-1934. Opintomatkat Tšekkoslovakiaan ja Itävaltaan Saikkola teki 1929 ja 1930. Hän toimi opettajana Viipurin musiikkiopistossa 1928–1934 ja soitti Viipurin Musiikin Ystäväin orkesterissa alttoviulua 1923–1934. Helsingin kaupunginorkesterin alttoviulisti hän oli vuodesta 1934. Saikkola sävelsi Suomen Television ensimmäisen tunnussävelen. Hän toimi vuosina 1953–1973 Yleisradiossa vapaana musiikkitoimittajana.


title: Lauri Saikkola

text: Saikkolan tuotantoon kuuluu kolme oopperaa, musiikkisatu "Taivaaseen menijä", jonka libreton hän kirjoitti itse, Kansallisoopperassa ensiesityksensä saanut "Ristin", joka pohjautuu Lauri Haarlan tekstiin. Teosta pidetään yhtenä Saikkolan parhaista. Kolmas on koominen ooppera "Mestarin nuuskarasia" (1970). Hänen muita sävellyksiään ovat muun muassa:


title: Pikkutyräkki

text: Pikkutyräkki ("Euphorbia exigua") on yksi- tai kaksivuotinen myrkyllinen tyräkkilaji. Sitä esiintyy Euroopassa. Se kasvaa viidestä 20:een senttimetriä korkeaksi. Hento varsi haaroo tyveltä alkaen. Varsilehdet ovat ruodittomia ja lehtilavat tasasoukkia. Latvakukinto on kerrannaissarja, joka koostuu kolmesta viiteen säteestä.


title: Kolmisädetyräkki

text: Kolmisädetyräkki ("Euphorbia peplus") on yksivuotinen myrkyllinen tyräkkilaji. Se kasvaa 10-20 cm korkeaksi. Melko hento varsi haaroo usein tyvestä. Varsilehdet ovat ruodillisia ja lehtilavat leveän vastapuikeita, ehyitä, tylppäkärkisiä ja tummanvihreitä. Latvakukinto on kolmisäteinen kerrannaissarja, joka usein haaroo moneen kertaan pienemmiksi osakukinnoiksi. Hedelmäkodassa on kolme kapean siipipalteista lohkoa.


title: Kolmisädetyräkki

text: Tyräkkikasveja on käytetty hoitona esimerkiksi aktiinikeratoosiin, koska niiden mehu estää nopeasti jakautuvia soluja lisääntymästä.


title: Matti Nummensalo

text: Matti Efraim Nummensalo (sukunimi vuoteen 1935 "Nummelin"; 12. huhtikuuta 1899 Isokyrö – 29. tammikuuta 1988) oli suomalainen runoilija.


title: Matti Nummensalo

text: Nummensalo kirjoitti runoja ohella myös näytelmiä, teki sävellyksiä ja maalasi tauluja sekä harrasti myös viulun soittoa.


title: Kielikampelat

text: Kielikampelat (Cynoglossidae) on kampelakaloihin kuuluva heimo. Heimon lajeja tavataan lämpimistä vesistä kaikista valtameirstä.


title: Kielikampelat

text: Varhaisimmat kielikampeloiden heimoon kuuluvien lajien fossiilit on ajoitettu eoseenikaudelle. Kielikampeloiden heimoon kuuluu 3 sukua ja lähteestä riippuen 116–127 lajia. Heimo jaetaan kahteen alaheimoon, jotka ovat "Cynoglossinae" ja "Symphurinae".


title: Kielikampelat

text: Suurimmat kielikampelalajit voivat saavuttaa 48 cm pituuden, mutta yleensä ne jäävät alle 30 cm pitkiksi. Ruumiinmuodoltaan ne ovat litteitä ja pitkulaisia kaloja, vartalo kapenee pyrstönkärkeä kohden. Selkä- ja peräevät ovat sulautuneet pyrstöevän kanssa ja vatsaevät ovat yhtyneet peräevään. Rintaevät puuttuvat heimon lajeilta. Kielikampeloiden silmät ovat pienikokoiset ja sijaitsevat vasemmalla kyljellä. Suu on pieni ja epäsymmetrinen, Cynoglossinae-alaheimon kaloilla alahuulessa on koukkumainen uloke. Kylkiviiva puuttuu kummaltakin sivulta. Väritykseltään kielikampelalajit ovat ruskeita tai harmaita ja ruumiissa voi olla tummempia täpliä, laikkuja tai poikkiviiruja. Silmätön kylki on valkoinen tai kellertävä.


title: Kielikampelat

text: Kielikampelalajeja tavataan Atlantista, Intian valtamerestä ja Tyynestämerestä. Suurin osa lajeista on mereisiä ja elävät matalissa vesissä hiekka- tai mutapohjilla. 5 lajia elää makeissa vesissä Kaakkois-Aasiassa. "Symphurinae"-alaheimon lajit elävät syvemmissä vesissä 300–1 500 metrin syvyydessä. Eräs tämän alaheimon lajeista elää jopa veden alaisten kuumien lähteiden läheisyydessä, joissa vesi on hyvin kuumaa, hapanta ja rikkipitoista ja joissa kalat ovat hyvin harvinaisia. Kielikampelalajit ovat syötäviä, mutta eivät kaupallisesti erityisen merkittäviä.


title: Mustakoiranköynnös

text: Mustakoiranköynnös ("Bryonia alba") on monivuotinen, myrkyllinen koiranköynnöslaji, jota viljellään koristekasvina. Sitä esiintyy Euroopassa. Kasvin kaikki osat ovat vahvasti myrkyllisiä, etenkin mukulamainen tyvi ja marjat.


title: Mustakoiranköynnös

text: Mustakoiranköynnöksen varsi kasvaa kahdesta kolmeen metriä pitkäksi ja on karheakarvainen, köynneliäs, haarova. Kukintona on lehtihankainen röyhy. Vihertävät teriöt ovat kooltaan alle yhden senttimetrin. Hedelmät ovat mustia marjoja.


title: Kirjokärsäpalko

text: Kirjokärsäpalko eli kirjonivelvirna ("Securigera varia") on monivuotinen hernekasvilaji, jota esiintyy Euroopassa. Sen rento varsi kasvaa 40:stä sataan senttimetriä pitkäksi. Lehdissä on viidestä kymmeneen paria soikeita lehdyköitä. Kukinto on 5–20 kukasta koostuva pallomainen sarja. Teriöt ovat kirjavia, terälehdistä purje on tavallisesti vaaleanpunainen, venho ja siivet valkoisia ja venhon kärki tummanvioletti. Palko on kolmesta viiteen senttimetriä, nelisärmäinen ja katkeilee nivelkohdista.


title: Katri Suoranta

text: Katri Suoranta, oikea nimi "Katri Maria Wähä-Muotia" (s. 12. maaliskuuta 1899 Hämeenkyrö) oli suomalainen runoilija.


title: Katri Suoranta

text: Suoranta suomensi 1930-luvulla myös Anna Ahmatovan runoja Nuori Voima-lehteen.


title: Keltanivelvirna

text: Keltanivelvirna ("Coronilla scorpioides") on hernekasvilaji, jota esiintyy Euroopassa. Se on yksivuotinen pystyvartinen ruoho. Lehdissä on kolme sormea, ylälehdissä joskus vain yksi. Päätölehdykkä on huomattavasti sivulehdyköitä suurempi. Lehtihankaien sarjakukinto on harsu, 2–5-kukkainen, teriö on keltainen. Palko on käyrä ja katkeilee nivelkohdista.


title: Margit von Schoultz-Frankenhaeuser

text: Margit Florence Maria von Schoultz-Frankenhaeuser (23. joulukuuta 1898 Kamenskoe, Venäjä – 1990) oli suomalainen ruotsin kielellä kirjoittanut runoilija.


title: Sinisarviapila

text: Sinisarviapila ("Trigonella caerulea") on sarviapiloiden sukuun kuuluva yksivuotinen kumariinintuoksuinen hernekasvi. Sitä esiintyy Euroopassa. Sen pysty varsi kasvaa 20:stä 60:een senttimetriä korkeiksi. Lehdissä on kolme soikean pitkää sormilehdykkää. Kukinto on pitkäperäinen mykerömäinen terttu. Teriöt ovat vaaleansinisiä.


title: Mukulanätkelmä

text: Mukulanätkelmä ("Lathyrus tuberosus") on monivuotinen myrkyllinen hernekasvi nätkelmien suvussa. Sitä esiintyy Euroopassa. Sen rento ja kalju varsi kasvaa 30:stä 80:een senttimetriä pitkäksi. Lehdissä on yksi pari soikeita lehdyköitä ja kärhellinen kärki. Terttukukinnossa on kahdesta seitsemään ruusunpunaista kukkaa. Palot ovat ruskeita, 2–4 senttimetriä pitkiä.


title: Peltonätkelmä

text: Peltonätkelmä ("Lathyrus sativus") on yksivuotinen Suomessa myrkylliseksi luokiteltu hernekasvi nätkelmien suvussa. Sitä esiintyy Etelä- ja Itä-Euroopassa kuten myös Pohjois-Amerikassa, Afrikassa ja Aasiassa. Suomessa peltonätkelmä esiintyy maan eteläosissa, mutta on hyvin harvinainen.


title: Peltonätkelmä

text: Lajia käytetään ainakin Aasiassa ja Itä-Afrikassa yleisenä ravinto- ja rehukasvina. Sen proteiinirikkaat siemenet sisältävät neurotoksiinia (oksalyylidiaminopropionihappo, ODAP), joka laajamittaisessa altistuksessa, erityisesti yhdistettynä aliravitsemukseen, aiheuttaa alaraajojen halvaantumista. Peltonätkelmästä tehtyä jauhoa käytetään nykyisinkin joissakin perinteisissä ruuissa osissa Italiaa ja Espanjaa. Sen rento ja kalju varsi kasvaa 20:stä 60:een senttimetriä pitkäksi. Lehdissä on yksi pari kapeansuikeita lehdyköitä ja kärhellinen kärki. Terttukukinto koostuu tavallisesti yhdestä kukasta, jonka väri vaihtelee valkoisesta vaalean sinipurtavaan. Palot ovat ruskeita 2–4 senttimetriä pitkiä.


title: Peltonätkelmä

text: Peltonätkelmän jalostettuja lajikkeita ("var. azureus") kasvatetaan koristekasvina.


title: Volganmesikkä

text: Volganmesikkä ("Melilotus wolgicus") on mesiköiden sukuun kuuluva kaksivuotinen hernekasvi. Sitä esiintyy Kaakkois-Euroopassa. Lajin varsi kasvaa 40:stä 120:een senttimetriä korkeaksi. Se on ulkonäöltään valkomesikän kaltainen, mutta kukkaperät ovat yhdestä kolmeen millimetriä pidempiä ja kukan teriöt vähän pienempiä. Teriöt ovat valkoisia ja terälehdistä alin, venho on muita lyhyempi. Kurttupintainen palko on kypsänä kellanruskea.


title: Arthur Ekström

text: Arthur Hugo Fredrik Ekström (30. tammikuuta 1899 Norrköping – 1991) oli suomalainen ruotsin kielellä kirjoittanut kirjailija joka käytti myös kirjailijanimeä Abu Hassan.


title: Arthur Ekström

text: Ekströmin vanhemmat olivat taiteilija Axel Hugo Ekström ja Valfrida Ottilia Norling. Kauniaisissa asunut Ekström työskenteli toimittajana ja kirjakauppa-apulaisena.


title: Rooney Mara

text: Patricia Rooney Mara (s. 17. huhtikuuta 1985 Bedford, New York) on yhdysvaltalainen näyttelijä. Hänet tunnetaan parhaiten elokuvista "Painajainen Elm Streetillä", "The Social Network", "Her," "The Girl with the Dragon Tattoo ja Carol." Kahdesta viimeiseksi mainituista hän on saanut parhaan naispääosan ja naissivuosan Oscar-ehdokkuuden.


title: Rooney Mara

text: Näyttelijä Kate Mara on Rooney Maran sisko.


title: Vaalserberg

text: Vaalserberg on kukkula Alankomaiden, Saksan ja Belgian rajalla. Lähistön kaupunkeja ovat Vaals Alankomaissa ja Aachen Saksassa kolmisen kilometriä kukkulasta itään. Kukkulalla on myös Alankomaiden eurooppalaisen alueen korkein kohta (eri lähteissä 321–322 metriä).


title: Vaalserberg

text: Kukkulalla on kaksi näkötornia, Wilhelminatoren Alankomaiden puolella ja Tour Baudouin Belgian puolella.


title: Vaalserberg

text: Rajapisteellä kohtasi vuosina 1815–1919 neljäskin alue, Belgian ja Preussin yhteisesti hallitsema Moresnet, minkä vuoksi pistettä kutsuttiin neljän valtion pisteeksi ().


title: Jäätyneet linnut putoavat oksiltaan

text: Jäätyneet linnut putoavat oksiltaan ("Däižed lindud lanktoba oksilpei", "Замёрзшие птицы падают с веток") on Raisa Lardot'n runokokoelma vuodelta 2001. Runot ovat kokoelmassa sekä suomeksi, vepsäksi että venäjäksi. Valokuvat ovat Mikko Savolaisen. Runojen käännökset vepsäksi ovat Maria Zaitsevan ja Miikul Pahomovin ja venäjäksi Leo Maltšukovin.


title: Hasan Hamidulla

text: Hasan Hamidulla (25. marraskuuta 1895 Aktuk, Nižni Novgorodin kuvernementti, Venäjän keisarikunta – 6. lokakuuta 1988 Helsinki) oli suomentataarilainen yrittäjä ja tataarin kielellä kirjoittanut kirjailija ja toimittaja. Hän painoi omakustannekirjansa omassa käsipainossaan ja jakoi niitä ilmaiseksi.


title: Hasan Hamidulla

text: Hamidulla muutti kauppiasisänsä mukana silloiseen Suomen suuriruhtinaskuntaan Venäjän Nižni Novgorodin alueelta vuonna 1915, tosin hänen isoisänsä oli muuttanut Suomeen jo 1860-luvulla ensimmäisten tataarien joukossa. Perhe asui vuoteen 1923 Terijoella, sen jälkeen Oulussa ja Kemissä, missä Hamidulla elätti itsensä laukkukaupalla. Vuosina 1926–1927 hän asui Turkissa ja suoritti siellä asepalveluksen, mutta palasi Suomeen. Hamidulla piti Kemissä vuosikymmenten ajan sähkö- ja radioliikettä, joka jatkosodan aikana huolsi myös Suomen ja Saksan armeijoiden sähkölaitteita, akkuja ja perämoottoreita. Vuodesta 1950 Hamidulla asui Helsingissä ja hänen liikkeensä toimi Pienellä Roobertinkadulla nimellä Tehowatti. Hän vaikutti myös Suomen Islam-seurakunnassa. Mekkaan hän teki elämänsä aikana kaksi pyhiinvaellusta. Sähköliikettään hän piti vielä 1980-luvulla.


title: Hasan Hamidulla

text: Hamidulla puhui äidinkielensä tataarin ohella suomea, ruotsia, arabiaa, venäjää ja turkkia. Hän aloitti kirjallisen toimintansa julkaisemalla vuonna 1925 Kemissä kahdentoista numeron verran "Mägrifät"-nimistä käsinkirjoitettua tataarinkielistä lehteä, jonka Suomen viranomaiset kielsivät, koska eivät osanneet valvoa sen sisältöä. Omassa käsipainossaan Hamidulla painoi vuosien varrella suuren määrän itse kirjoittamiaan kirjoja ja vihkosia, joiden aiheet vaihtelivat historiasta ja muistelmista islamilaiseen uskonnolliseen kirjallisuuteen. Hän kirjoitti myös kaunokirjallisuutta kuten näytelmiä ja runokokoelmia. Hän laati muun muassa Aktukin kylän historian 1600-luvulta alkaen ("Yañapar tārīhi", 1954) ja kokoelmia tataarien sananlaskuja ja kansanlauluja. Vuonna 1943 Hamidulla julkaisi Kemissä 20 000 kappaleen näköispainoksen vuonna 1897 Kazanissa painetusta arabiankielisestä Koraanista. Sitä jaettiin sotavangeiksi jääneille puna-armeijan muslimisotilaille Suomessa ja Saksassa. Toinen Koraanin näköispainos seurasi vuonna 1969. Hamidullan vanhimmat julkaisut on kirjoitettu arabialaisilla kirjaimilla, mutta myöhemmin hän otti tavaksi latoa saman tekstin rinnakkain arabialaisilla ja latinalaisilla aakkosilla. Hän jatkoi aktiivista julkaisutoimintaa 1970-luvun lopulle saakka. Hän kirjoitti myös suomeksi "Nyyrikki"-lehteen.


title: Kerttu Palenius

text: Kerttu Palenius (28. maaliskuuta 1918 – 13. elokuuta 2002) oli suomalainen yleisurheilija ja suunnistaja.


title: Kerttu Palenius

text: Palenius voitti 800 metrin juoksun Suomen mestaruuden kaikkiaan kolme kertaa vuosina 1946–1948. Vuoden 1945 Kalevan kisoissa hän sai pronssia kiekonheitossa. 800 metriä hän voitti myös Suurkisoissa vuonna 1947. Keskimatkoilla hän hävisi urallaan vain kerran. Palenius voitti SM-hopeaa 4 x 100 metrin juoksussa vuonna 1946. Hän myös juoksi 2.26,2 vuonna 1946. Kiekonheitossa hän heitti Helsingin piirin ennätyksen 33,41 vuonna 1941 ja piti ennätystä hallussaan vuosia. Palenius kilpaili myös pituushypyssä.


title: Kerttu Palenius

text: Palenius vaihtoi juoksusta suunnistukseen 1940-luvun lopulla. Vuoden 1949 suunnistuksen SM-kisoissa hän sijoittui seitsemänneksi. Vuonna 1954 hän juoksi normaalimatkalla kultaa. Palenius voitti viestisuunnistuksen SM-hopeaa vuosina 1954 ja 1956. Vuonna 1949 hän sijoittui pohjoismaisessa nelimaaottelussa kolmanneksi. Jukolan Venlojen juoksussa vuonna 1951 hän oli toinen.


title: Kerttu Palenius

text: Palenius oli monipuolinen urheilija harrastaen myös hiihtoa, voimistelua ja jalkapalloa. Seuratasolla hän edusti Tapanilan Erää.


title: Resch

text: Resch on muun muassa seuraavien henkilöiden sukunimi:


title: Saastamoinen

text: Saastamoinen voi tarkoittaa seuraavia:


title: Seututie 922

text: Seututie 922 on Tornion kaupungin alueella kulkeva seututie. Se alkaa Luotomäestä, valtatien 29 (E8) Keminmaan ja Tornion välisen moottoritieosuuden Tornion päässä olevasta kiertoliittymästä ja päättyy Röyttään Tornion terästehtaan ja Tornion sataman raskaan liikenteen portille Selleenkadun kohdalla. Tie on valaistu melkein koko matkalta. Viimeinen kilometri Terästieltä eteenpäin on valaisematon. Tie on päällystetty koko matkalta.


title: Seututie 922

text: Nopeusrajoitus on pääosin 80 km/h, mutta alku- ja loppupäässä 60 km/h. Tiellä on paljon terästehtaan ja sataman raskasta liikennettä.


title: Seututie 922

text: Tie siirrettiin keskiosaltaan uuteen maastoväylään 2010. Aiempi tielinjaus sai nimen Ruonajärventie.


title: Esther Höckert

text: Esther Adèle Höckert, o. s. "Alfthan" (17. kesäkuuta 1868 Viipuri – 13. helmikuuta 1947) oli suomalainen ruotsin kielellä kirjoittanut kirjailija.


title: Esther Höckert

text: Höckertin vanhemmat olivat kauppias Ferdinand Alfthan (1822–1889) ja Charlotta Adelaide Kuhlström. Hän oli naimisissa vuodesta 1900 Karl Höckertin (1858–1945) kanssa.


title: Abu Hassan

text: Abu Hassan on Carl Maria von Weberin säveltämä ooppera, jonka libreton kirjoitti Franz Hiemer ja joka perustuu erääseen Tuhannen ja yhden yön tarinoiden kertomukseen. Ooppera sävellettiin elokuun 11. päivän 1810 ja tammikuun 12. päivän 1811 välisenä aikana, ja siihen sisältyy myös resitatiiveja ja vuoropuheluja.


title: Abu Hassan

text: "Abu Hassan" esitettiin ensimmäisen kerran Münchenin Cuvilliés-teatterissa 4. kesäkuuta 1811 Peter Winterin johtamana. Lontoossa se esitettiin englanniksi Theatre Royalissa Drury Lanella vuonna 1835 ja italiaksi Drury Lanella 12. toukokuuta 1870 samaan aikaan Mozartin L'oca del Cairon kanssa. Libreton käänsi englanniksi Marchesi, resitatiivimuotoiset vuoropuhelut Arditi.


title: Abu Hassan

text: "Abu Hassan" ei nykyään kuulu oopperoissa yleisimmin esitettävään ohjelmistoon. Sen alkusoitto on kuitenkin hyvin tunnettu ja on erillisenä äänitetty monta kertaa.


title: Abu Hassan

text: Abu Hassan, Bagdadin kalifin suosikko, on pahoin velkaantunut. Säästyäkseen vararikolta hän lähettää vaimonsa Fatiman kalifin vaimon, Zobeiden puheille, jotta tämä väittäisi Hassanin kuolleen, mistä Fatima saa palkkiokseen 50 kultarahaa ja brokadin. Kun Fatima on lähtenyt, velkojat tulevat Abu Hassanin taloon perimään saataviaan. Omar, velkojista rikkain, saadaan harhautetuksi uskomaan, että Fatima olisi rakastunut häneen, ja niinpä hän lupautuu maksamaan kaikkien muiden velkojien saatavat.


title: Abu Hassan

text: Fatima palaa Zobeidelta saamansa lahjat mukanaan. Abu Hassan itse lähtee nyt kalifin luo kertoakseen samoin vaimostaan ja saadakseen kalifilta rahaa. Kun hän on poistunut, Omar tulee takaisin ja pyytää Fatimalta suudelmaa, mutta silloin Abu Hassan palaa. Omar piiloutuu sivuhuoneeseen, ja mies ja vaimo iloitsevat siitä, että hän pelkää paljastuvansa.


title: Abu Hassan

text: Paikalle saapuu Mesrur, kalifin sanansaattaja, tarkistamaan, onko Fatima todella kuollut. Sekä kalifi että hänen vaimonsa haluavat tietää, kuka oli kuollut, ja jos molemmat olivat kuolleet, kumpi ensin. Mesrur näkee Fatiman makaavan leposohvalla ja hänen miehensä hädissään vierellä, ja niinpä hän kiiruhtaa kertomaan näkemästään kalifille. Heti kun hän on poistunut, Zobeiden lastenhoitaja saapuu suorittamaan saman tehtävän. Tällä kertaa Hassan teeskentelee olevansa kuollut, ja Fatima itkee ja valittaa.


title: Abu Hassan

text: Asia ilmoitetaan kalifille ja hänen vaimollaan. Hassan ja Fatima heittäytyvät leposohvalle, menevät peitteen alle ja tekeytyvät kuolleiksi. Kalifi lupaa 1000 kultarahaa kenelle tahansa, joka kertoo, kumpi oli kuollut ensin. Hassan polvistuu kalifin eteen sanoen: "Se olin minä – minä kuolin ensin." Hän esittää anteeksipyynnön, mutta pyytää myös kultaa. Fatima tekee samoin, ja kalifi antaa molemmille anteeksi. Omar, joka oli maksanut Hassanin velat siinä toivossa, että voittaisi Fatiman sydämen, häädetään paikalta ja joutuu häpeään.


title: Abu Hassan

text: Oopperan äänitti vuonna 2003 Capella Coloniensis Bruno Weilin johdolla.: Muita äänitteitä ovat tehneet Wolfgang Sawallisch, Leopold Ludwig, Heinz Rögner, Gustav Kuhn ja Gennady Rozhdestvensky, viimeksi mainittu venäjäksi.


title: Kokkos-Ierikka

text: Erkki Kokkonen eli Kokkos-Ierikka (18. syyskuuta 1906 Iisalmi – 7. marraskuuta 1985 Helsinki) oli suomalainen savon murteella kirjoittanut runoilija ja pakinoitsija.


title: Kokkos-Ierikka

text: Kokkosen vanhemmat olivat raatimies Eero Theodor Kokkonen ja Henriikka Kolehmainen. Kokkonen oli naimisissa kaksi kertaa, ensin Anna Elviira Rönkän kanssa ja sitten vuodesta 1960 Saara Helena Brofeldtin kanssa.


title: Kokkos-Ierikka

text: Kokkonen kävi 4 luokkaa Iisalmen yhteiskoulua. Hän työskenteli Posti- ja lennätinlaitoksen palveluksessa esimiehenä Iisalmessa 1924–1950 ja Helsingissä 1950–1969.


title: Nokia 5110

text: Nokia 5110 on Nokian vuonna 1998 julkaisema matkapuhelinmalli. Se oli erittäin suosittu puhelinmalli 2000-luvun taitteessa. Vuonna 1998 sitä myytiin 8,4 miljoonaa, vuonna 1999 lähes 19 miljoonaa ja vuonna 2000 noin 17 miljoonaa kappaletta.


title: Nokia 5110

text: Puhelinta myytiin myös mallina 5130, joka toimi vain 1800 MHz taajuudella


title: Nokia 5110

text: Nokia 5110 -malliin oli mahdollista vaihtaa erilaisia värikuoria. Puhelimessa oli myös suosittu Snake-matopeli.


title: Adolf Aminoff

text: Adolf Aminoff voi tarkoittaa jotain seuraavista Aminoff-sukuisista henkilöistä:


Use Your Illusion World Tour 1992 in Tokyo I on yhdysvaltalaisen hard rock -yhtye Guns N' Rosesin vuoden 1992 joulukuussa julkaisema konserttivideo. Esiintyminen on taltioitu vuonna 1992 yhtyeen "Use Your Illusion Tour" -maailmankiertueella Tokiossa 22. helmikuuta 1992. Tämä nauhoite kuitenkin sisältää vain konsertin ensimmäiset neljätoista kappaletta, ja samanaikaisesti julkaistu sisarvideo "Use Your Illusion World Tour 1992 in Tokyo II" sisältää konsertin loput kappaleet. Julkaistaessaan molemmat videot nousivat kaupallisiksi menestyksiksi, nousten listojen kärkipaikoille yli kymmenessä eri maassa huolimatta grunge-musiikin tulemisesta markkinoille rytinällä Nirvanan myötä.


title: Huppukeltayökkönen

text: Huppukeltayökkönen ("Xanthia togata") on loppukesän ja alkusyksyn yöperhosiin kuuluva erittäin yleinen yökköslaji.


title: Huppukeltayökkönen

text: Keskikokoinen, kirkkaan keltainen yökkönen. Etusiiven etureunassa on kaksi violetinpunertavaa laikkua ja ulomman poikkiviirun kohdalla on leveä violetinpunertava varjostuma. Siivillä on myös yksittäisiä violetinpunertavia pisteitä. Takasiivet ovat vaaleankeltaiset ja niissä on harmahtava poikkiviiru. Ruumis on keltainen, mutta heti pään takaa kaulus on violetinpunertava. Siipiväli 28–37 mm.


title: Huppukeltayökkönen

text: Hieman samannäköinen on etenkin vyökeltayökkönen ("Tiliacea aurago").


title: Huppukeltayökkönen

text: Huppukeltayökköstä tavataan Euroopasta Kiinaan ja Koreaan ulottuvalla vyöhykkeellä. Suomessa lajia tavataan etelärannikolta pitkälle Lappiin saakka, joskaan pohjoisempana se ei ole yhtä yleinen kuin etelässä. Perhoset ovat lennossa elokuun alkupuoliskolta syys-lokakuun vaihteeseen. Lennon huippu on elo-syyskuun vaihteessa.


title: Huppukeltayökkönen

text: Erittäin yleinen laji, joka on myös lentoaikansa huipussa yksi runsaslukuisimmista yöperhosista. Sitä tavataan erityisesti kosteissa pensaikoissa ja puistoissa, mutta myös sekametsissä ja niityillä. Perhoset lentävät öisin ja tulevat mielellään syötille, huonommin valolle. Toukka elää aluksi pajujen norkoissa, mutta siirtyy myöhemmin ruohovartisille kasveille. Kotelo on maassa löyhän kotelokopan sisällä. Muna on talvehtiva vaihe.


title: Huppukeltayökkönen

text: Toukka syö aluksi pajuja ("Salix"), myöhemmin erilaisia ruohovartisia kasveja.


title: Ernst Gustav Julius Thitz

text: Ernst Gustav Julius Caesar Fredrik Wilhelm Atos Porthos Aramis Romulus Remus Thitz (8. toukokuuta 1826 Helsinki – 21. helmikuuta 1899 Oulainen) oli suomalainen Venäjän keisarikunnan laivastossa palvellut kontra-amiraali.


title: Ernst Gustav Julius Thitz

text: Thitzin vanhemmat olivat kapteeni Gustav Fredrik Thitz (1794–1864) ja Karolina Fredrika Albertina Munck (1796–1877). Thitzin suvun kantaisä Johan Gottfrid Thitz (1726–1793) oli saapunut 1748 Saksasta Ruotsin kautta Suomeen lasinpuhaltajaksi Åvikin lasitehtaalle Somerolle. Thitz oli naimisissa vuodesta 1864 Sofia Lovisa Munck af Fulkilan (1825–1898) kanssa. Heidän poikansa August Fredrik Julius Caesar Thitz oli teollisuudenharjoittaja joka toimi muun muassa ranskalaisen Michelinin rengastehtaan edustajana Suomessa 1930-luvulla. August Thitz muistetaan myös mesenaattina, joka tuki erityisesti Rudolf Koivua.


title: Ernst Gustav Julius Thitz

text: Thitz kävi 1834–1838 Helsingin lyseota ja pestautui 1843 1. suomalaiseen meriekipaasiin. Vuonna 1854 Thitz siirtyi 2. suomalaiseen meriekipaasiin ja osallistui Viaporin linnoituksen puolustukseen Krimin sodan aikana. Vuonna 1856 hän palasi 1. suomalaiseen meriekipaasiin ja 1863 hän siirtyi 1. Suomen kaaderiekipaasiin jossa hän sitten palveli vuoteen 1871 saakka. Viimeksi hän palveli 6. meriekipaasissa 1871–1880. Thitz oli Päijänteellä höyrylaiva "Suomen" päällikkönä 1862–1866 ja höyrylaiva "Veliki Knjaz Alexein" päällikkönä 1866–1872. 1870-luvulla Thitz oli päällikkönä höyrykuunareilla "Samojed" ja "Bakánin" sekä viimeksi tykkivene "Tutšalla". Thitz yleni junkkariksi 1845, midshipsmaniksi 1850, luutnantiksi 1855, kapteeniluutnantiksi 1866, II luokan kapteeniksi 1874 ja I luokan kapteeniksi 1879. Erotessaan laivastosta 1880 hän sai kontra-amiraalin arvon.


title: Ernst Gustav Julius Thitz

text: Thitz toimi sitten höyrylaivan kapteenina reitillä Pietari–Pietarhovi–Kronstadt. Vuonna 1887 hänet nimitettiin Oulun läänin toisen kutsuntapiirin sotakomissaariksi. Thitz muutti Oulaisiin jossa sijaitsivat 13. reservikomppanian kasarmit. Hän osti asunnokseen Räsyn talon Oulaisten Törmäperältä. Thitz hoiti sotakomissaarin virkaa aina kuolemaansa saakka 1899. Räsyn talo oli Thitzin aikana vilkkaan seuraelämän keskus jossa järjestettiin säännöllisesti juhlia joissa pääruokana oli yleensä aina lintupaisti. Thitzillä oli talossan myös hyvin varustettu viinikellari ja muun muassa lintuhäkit 11 kanarialinnulle.


title: Ernst Gustav Julius Thitz

text: Tarinan mukaan leikillisenä tunnettu Thitz olisi itse keksinyt kahdeksan ylimääräistä etunimeään "Caesar Fredrik Wilhelm Atos Porthos Aramis Romulus Remus" kirjautuessaan venäläiseen sotilasoppilaitokseen. Virallisissa asiakirjoissa hän käytti allekirjoituksenaan "J. C. Thitz" ja kotona häntä puhuteltiin Julius-nimellä.


title: Ernst Gustav Julius Thitz

text: Oulaisten kirkonkylän kansakoululle perustettiin 1900-luvun alussa Thitzin rahasto jonka korot käytettiin vuosittain oppilaisen vaatetusapuun. Thitzistä muistuttaa Oulaisissa myös "Amiraalintie" ja "Kartanomajatalo Törmänhovin" "Amiraalinsiipi".


title: Tapio Raatikainen (s. 1953)

text: Tapio "Ekku" Raatikainen (s. 28. tammikuuta 1953 Kokkola) on suomalainen entinen jalkapalloilija ja jalkapallovalmentaja. Nykyään hän toimii pelaaja-agenttina.


title: Tapio Raatikainen (s. 1953)

text: Pelaajaurallaan Raatikainen edusti Kokkolan Palloveikkoja sekä Pietarsaaren Jaroa. Hän pelasi SM-sarjaa KPV:ssa vuodet 1971–1980.


title: Tapio Raatikainen (s. 1953)

text: Veikkausliigassa Raatikainen toimi KPV:n valmentajana vuonna 1990 ja FC Jazzin valmentajana 1998. Jazzin valmentajan paikalta vuonna hänet erotettiin vain seitsemän pelatun ottelun jälkeen.


title: Tapio Raatikainen (s. 1953)

text: Lopetettuaan valmentajana vuonna 1998 Raatikainen siirtyi pelaaja-agentiksi. Hän edustaa useita suomalaisia huippupelaajia, muun muassa Teemu Pukkia.


title: Tapio Raatikainen (s. 1953)

text: Tapio "Ekku" Raatikainen sekoitetaan usein samaan aikaan pelanneeseen vuonna 1947 syntyneeseen kokkolalaiseen jalkapalloilijaan Tapio "Pippana" Raatikaiseen.


title: Vaaleakeltayökkönen

text: Vaaleakeltayökkönen ("Xanthia icteritia") on hyvin yleinen loppukesän ja alkusyksyn yöperhonen.


title: Vaaleakeltayökkönen

text: Pohjaväriltään vaaleankeltainen, keskikokoinen ja teräväsiipinen yökkönen, josta on kolme erilaista värimuotoa. Värimuodolla "f. flavescens" ainoana etusiipien kuviointina erottuu tummana osa munuaistäplää sekä rivi tummia pisteitä aaltoviirun kohdalla lähellä siiven kärkeä. Myös yleisemmällä värimuodolla etusiiven munuaistäplä ja pisterivi erottuvat tummina, mutta lisäksi ulomman poikkiviirun kohdalla on leveä, kellanruskea varjostuma ja siiven etureunassa kolme kellanruskeaa laikkua. Kuvioinnin voimakkuus vaihtelee yksilöittäin. Kolmas värimuoto on ruosteenruskea "f. aurantia". Takasiivet ovat yksivärisen valkoiset. Siipiväli 32–40 mm.


title: Vaaleakeltayökkönen

text: Vuonna 1988 Helsingin seudulta pyydystetyistä 963 vaaleakeltayökkösestä oli pyydystyspaikasta riippuen 20–40 % värimuotoa "f. flavescens". Muotoa "f. aurantia" tavattiin vain yksi yksilö. Vaalean muodon osuus oli suunnilleen sama myös Perämeren pohjukassa, jossa vastaavasti 777 yksilöstä viisi oli muotoa "f. aurantia".


title: Vaaleakeltayökkönen

text: Lajin levinneisyys kattaa suurimman osan Eurooppaa pois lukien eteläisimmät alueet. Idässä sitä tavataan aina Kiinaan ja Koreaan saakka. Suomessa vaaleakeltayökkönen elää lähes koko maassa pohjoisinta Lappia lukuun ottamatta. Perhoset lentävät yhtenä sukupolvena elokuun alkupuolelta syyskuun loppuun huipun ollessa elokuun lopulla.


title: Vaaleakeltayökkönen

text: Erittäin yleinen pensaikoissa sekä lehti- ja sekametsissä elävä laji. Perhoset lentävät pimeän tullen ja tulevat helposti syötille, huonommin valolle. Toukka elää aluksi pajilla, mutta siirtyy myöhemmin ruohovartiseen kasvillisuuteen. Kotelo on löyhässä kotelokopassa maassa. Muna talvehtii.


title: Vaaleakeltayökkönen

text: Toukan ravintokasveja ovat aluksi pajut ("Salix"), myöhemmin erilaiset ruohovartiset kasvit. Lisäksi se syö mustikkaa ("Vaccinium myrtillus").


title: Vyökeltayökkönen

text: Vyökeltayökkönen ("Tiliacea aurago") on syksyn yöperhosiin kuuluva, levinneisyydeltään eteläinen yökköslaji.


title: Vyökeltayökkönen

text: Etusiipien pohjaväri on kirkkaan keltainen. Siiven tyviosa ja ulomman poikkiviirun ulkopuolelle jäävä kärkiosa ovat violetinpunertavat. Aivan siiven kärki ja aaltoviiru ovat kuitenkin keltaiset. Siiven keskiosassa rengastäplä ja munuaistäplän reunus ovat violetinpunertavat. Takasiivet ovat vaaleankeltaiset, ulkoreunastaan punertavat. Siipiväli 29–38 mm.


title: Vyökeltayökkönen

text: Samannäköinen, mutta paljon yleisempi laji on huppukeltayökkönen ("Xanthia togata").


title: Vyökeltayökkönen

text: Vyökeltayökköstä tavataan koko Euroopassa pohjoisimpia osia lukuun ottamatta. Suomessa se tavattiin ensimmäisen kerran Ahvenanmaalta vuonna 1965 ja on edelleen harvinainen, lähinnä lounainen laji. Nykyisin yökköstä tavataan rannikon tuntumassa Pori-Kotka-linjan lounaispuolella sekä Ahvenanmaalla. Perhoset lentävät yhtenä sukupolvena elokuun loppupuolelta lokakuun alkupuolelle huipun sijoittuessa syyskuun puolivälin tuntumaan.


title: Vyökeltayökkönen

text: Syksyn laji, joka elää pääasiassa tammimetsissä ja erilaisissa puistoissa. Lentää yöllä ja tulee helposti valolle, kenties huonommin syötille. Toukka syö nuorena ravintokasvin silmuja, myöhemmin lehtiä ja kukintoja. Koteloituu löyhään kotelokoppaan maahan. Muna talvehtii.


title: Vyökeltayökkönen

text: Suomessa toukka syö lähinnä tammea ("Quercus"). Ulkomailla pääasiallinen ravintokasvi on pyökki ("Fagus"). Myös vaahterat ("Acer") mainitaan ravintokasveina.


title: Hubotit – melkein ihmisiä

text: Hubotit – melkein ihmisiä () on ruotsalainen tieteissarja, joka alkoi vuonna 2012. Sarjan on tuottanut Ruotsin yleisradioyhtiö SVT. Sarjan tapahtumat sijoittuvat vaihtoehtoiseen nykyaikaan, jossa robotteja (androideja) käytetään työ- ja palvelutehtävissä ja ne ovat kehittyneet niin pitkälle, että niitä on vaikea enää erottaa oikeista ihmisistä. Käsikirjoittaja Lars Lundströmin mukaan hubottien yhteiskunnallisen aseman kautta sarjassa käsitellään muun muassa laitonta siirtolaisuutta ja työvoimapolitiikkaa. Sarjassa hubotit tuovat osassa ihmisissä esiin esimerkiksi ksenofobiaa ja kehityskritiikkiä.


title: Hubotit – melkein ihmisiä

text: Roboteista käytetty nimitys "hubotti" on sanataskusana, johon on yhdistetty englannin sanat "human" ja "robot".


title: Hubotit – melkein ihmisiä

text: Sarjaa on tehty kaksi kautta. Ensimmäinen kausi esitettiin Ruotsissa ja Suomessa vuonna 2012, ja toisen kauden jaksot alkoivat Ruotsissa 1. joulukuuta 2013 ja Suomessa 27. helmikuuta 2014.


title: Hubotit – melkein ihmisiä

text: Sarja on saavuttanut huomattavaa menestystä. Vuonna 2013 sarjan ensimmäinen kausi voitti Prix Italia -palkinnon parhaana televisiosarjana ja käsikirjoittaja Lars Lundström sai Seoul Drama Awards -palkinnon.


title: Hubotit – melkein ihmisiä

text: Sarjan esitysoikeudet on myyty noin 50 maahan, ja englanninkielisen uusintaversion oikeudet on myyty brittiläiselle Kudos Film and Television -tuotantoyhtiölle. "Humans" esitettiin ensimmäisen kerran kesäkuussa 2015 Channel 4 -kanavalla, ja siinä näyttelevät muun muassa Colin Morgan, Gemma Chan ja William Hurt.


title: Inga-Lill Nyqvist

text: Inga-Lill Susanna Nyqvist (25. heinäkuuta 1931 Urjala) on suomalainen entinen pika- ja keskimatkojen juoksija.


title: Inga-Lill Nyqvist

text: Nyqvist voitti 800 metrin juoksun Suomen mestaruuden vuosina 1951 ja 1954–1955 sekä 400 metrin juoksun Suomen mestaruuden vuonna 1957. Hän voitti lisäksi 800 metrillä hopeaa vuosina 1952 ja 1953 sekä 1959.


title: Inga-Lill Nyqvist

text: Nyqvist juoksi 60,7 Tampereella vuonna 1957 ja 2.15,3 Tampereella SM-kisoissa 15. elokuuta 1954.


title: Inga-Lill Nyqvist

text: Seuratasolla Nyqvist edusti Hämeenlinnan Tarmoa. Hänellä oli myös maaotteluedustuksia.


title: Anna-Liisa Kurki

text: Anna-Liisa Kurki (myöh. Silenius, s. 11. syyskuuta 1926 Viipurin maalaiskunta) on suomalainen keskimatkojen juoksija. Kurki voitti 800 metrin juoksun Suomen mestaruuden vuosina 1949 (2.29,0) ja 1950 (2.19,8).


title: Anna-Liisa Kurki

text: Kurki juoksi 2.24,8 30. heinäkuuta 1950 Mäntässä, mutta Anita Aittala juoksi vielä samana päivänä Mynämäessä 2.23,0. Kurki paransi ennätykseksi 2.19,8 Valkeakosken SM-kisoissa 13. elokuuta 1950. Hän juoksi vielä 10. syyskuuta 1950 Romanian Bukarestissa SE:n 2.17,2, joka säilyi voimassa elokuuhun 1954.


title: Natalil Lintala

text: Natalil Lintala (s. 1987 Seinäjoki) on suomalainen näyttelijä ja laulaja. Syksyllä 2013 hänet palkittiin Vuoden musiikkiteatteritulokkaana Helsingin Kaupunginteatterin Ensi Linja -palkinnolla. Hän näytteli Marian roolia Lahden kaupunginteatterin "West Side Storyssa" 2013–2014.


title: Natalil Lintala

text: Musiikkineuvos Lasse Lintalan ja laulupedagogi Helena Porkka-Lintalan tytär Natalil valmistui Teatterikorkeakoulusta keväällä 2012. Jo ennen Teatterikorkeakoulua hän näytteli muun muassa useissa Seinäjoen kaupunginteatterin produktioissa, kuten "Viulunsoittaja katolla" (2004), "Saituri" (2004) ja "Meno Mäntsälään" (2005). Ilmajoen Musiikkijuhlilla hän esiintyi vuosina 2002–2004 muun muassa "Pohjanmaan kautta" -oopperassa sekä Suomalaisen Kamarioopperan tuotannossa "Sevillan parturi".


title: Natalil Lintala

text: Hänellä oli vakituinen kiinnitys Tampereen Teatteriin syksystä 2010 kevääseen 2012, jolloin hän siirtyi freelance-näyttelijäksi Helsinkiin. Tampereen Teatterissa Lintala esitti Pollyn roolia "Kolmen pennin oopperassa", jonka ensi-ilta oli syksyllä 2010. Hän esiintyi Tampereen kiinnityksensä aikana myös näytelmissä "Särkelä itte", "Pesulan likat", "Hämähäkkimiehen kosto", "Onnen maa" ja "I love you, because".


title: Natalil Lintala

text: Vuonna 2012 Lintala alkoi esiintyä Kristal-nimisenä laulajana, jonka Rähinä Recordsin kanssa tuotettu single ”Rahaa palaa” nousi internet-ilmiöksi. Vähitellen selvisi, että kyseessä oli Saunalahti-puhelinoperaattorin mainoskampanja, johon Lintala oli palkattu esittämään uutta artistia. Vuonna 2013 Lintala jatkoi Kristalin hahmossa yhteistyössä Majurin ja Stigin kanssa kappaleessa ”Kultaa”. Saman vuoden marraskuussa hän lauloi kappaleen ”Vihdoin vapaa” yhdessä Mikael Gabrielin kanssa.


title: Natalil Lintala

text: Lokakuusta 2012 alkaen Lintala oli mukana Marco Bjurströmin ohjaamassa musikaalissa "Rent" Helsingin Aleksanterinteatterissa, ja syksyllä 2013 Lintala teki Marian roolin Lahden kaupunginteatterin musikaalissa "West Side Story".


title: Natalil Lintala

text: Myöhemmin Lintala on näytellyt useissa musikaaleissa kuten "Annie Mestariampuja" ja "Housut pois". Hänen pääinstrumenttinsa laulun lisäksi on viulu.


title: Markku Wacklin

text: Markku Wacklin (s. 24. marraskuuta 1951 Tampere) on suomalainen jalkapallovalmentaja ja entinen jalkapalloilija.


title: Markku Wacklin

text: Mestaruussarjassa hän edusti Ilves-Kissoja (1969–1970, 1974), Hakaa (1971–1972) ja Tampereen Ilvestä (1979–1984). Wacklin pelasi pääsarjatasolla yhteensä 226 ottelua ja teki niissä 27 maalia. Suomen mestaruuden hän voitti Ilveksessä vuonna 1983 ja Suomen Cupin 1979.


title: Markku Wacklin

text: Veikkausliigassa Wacklin on valmentanut Ilveksen lisäksi Porin Pallo-Tovereita ja TP-Seinäjokea. Nykyään Wacklin työskentelee Tampereen kaupungin liikuntatoimessa työnjohtajana.


title: Vyšeišaja liga

text: Vyšeišaja liga () on Valko-Venäjän jääkiekon toiseksi korkein sarjataso. Sarjaa on pelattu vuodesta 2002 lähtien ja siihen osallistuvat lähinnä ylemmän sarjatason kakkosjoukkueet. Kaudella 2018–2019 sarjaan osallistuu 15 joukkuetta, joista yksi on Liettuasta ja yksi Armeniasta.


title: Kari Numminen

text: Kari Numminen (s. 11. tammikuuta 1962 Turku) on suomalainen jääkiekkoilija, pelipaikaltaan hyökkääjä. Hän nousi Turun Palloseuran junioreista edustusjoukkueeseen kaudeksi 1983-1984 ja pelasi tuolla kaudella SM-liigassa 25 runkosarjaottelua ja kahdeksan pudotuspeliä. Runkosarjassa hän teki kolme maalia.


title: Kari Numminen

text: Kauden 1983–1984 jälkeen Nummisen ura jatkui Suomen toiseksi korkeimmalla sarjatasolla TuTo:n ja Forssan Palloseuran riveissä sekä kausina 1989–1991 Tanskan pääsarjassa Herlevin joukkueessa.


title: Emirates Air Line

text: Emirates Air Line on Thamesin ylittävä köysirata Yhdistyneen kuningaskunnan pääkaupungissa Lontoossa. Köysiradan rakentamista sponsoroi Emirates-lentoyhtiö ja liikennöinnistä vastaa Transport for London. Köysiradan rakentaminen maksoi arviolta 60 miljoonaa puntaa.


title: Emirates Air Line

text: Emirates Air Line avattiin kesäkuussa 2012, mistä lähtien se on myös ollut merkittynä Lontoon metrokarttoihin. Köysiradalla tehtävä matka on mahdollista maksaa Oyster-matkakortilla.


title: Emirates Air Line

text: Emirates Air Linen itäinen pääteasema on Royal Docks, jossa lähin vaihtoasema on Docklands Light Railwayn Royal Victorian asema. Läntinen pääteasema on Greenwich Peninsula, josta on lyhyt matka North Greenwichin metroasemalle.


title: Pedigree

text: Pedigree tai Pedigree Petfoods on vuonna 1957 perustettu Mars-yrityksen tytäryhtiö, jonka liiketoimintana ovat eläinruoat. Yhtiön tehtaat sijaitsevat Iso-Britannian Melton Mowbrayssä, Peterboroughissa ja Birstallissa, Leedsissä.


title: Pedigree

text: Yhtiö valmistaa Pedigree-koiranruokien lisäksi myös Whiskasin ja Kitekatin kissanruoat sekä Pal-koiranruoat. Pedigree Petfoodsilla on myös "Pedigree Foundation" -niminen hyväntekeväisyysorganisaatio, joka auttaa koiria löytämään niille hyvän kodin. Vuonna 1997 toimintansa aloittanut organisaatio myöntää apurahoja koirien turvakodeille, rotupelastusjärjestöille sekä vapaaehtoiseen koirien adoptoimiseen ryhtymiseen.


title: Ricky

text: Ricardo Fargas Roger, tunnetaan nimellä Ricky, (s. 24. toukokuuta 1973 Manresa) on entinen espanjalainen jalkapalloilija. Hän oli pelipaikaltaan hyökkääjä, joka pelasi keskellä tai oikeassa laidassa.


title: Ricky

text: Hän pelasi lähes koko uransa Espanjan toiseksi ja kolmanneksi korkeimmilla sarjatasoilla. Espanjan kakkosliigassa Segunda Divisiónissa Ricky esiintyi vuodet 1993–1997 edustaen Castellónin, Villarrealin ja Leganésin joukkueita. Lisäksi hän on pelannut useita kausia kolmannella sarjatasolla Segunda División B:ssä.


title: Ricky

text: FC Jazzin joukkueeseen Ricky liittyi heinäkuussa 1998 ja pelasi loppukauden aikana Veikkausliigassa yhteensä kahdeksan ottelua. Hän teki niissä kuusi maalia, ollen seuran paras maalintekijä yhdessä brasilialaisten Marcon ja Rodrigon kanssa.


title: Ricky

text: Ricky oli kaikkien aikojen ensimmäinen espanjalainen pelaaja Suomen jalkapallosarjoissa.


title: Rajasuo (Hamina)

text: Rajasuo on Natura 2000 -alueisiin kuuluva suo Haminassa lähellä Virolahden rajaa. Alue kuuluu soidensuojeluohjelmaan ja on osittain suojeltu. Rajasuota on tarkoitus ennallistaa syksystä 2012 alkaen osana Metsähallituksen Suoverkosto-LIFE -hanketta. Ennallistamisen päämääränä on saada suon vedenpinnan taso luonnolliselle korkeudelle patoamalla ja kaivamalla ojia umpeen.


title: Rajasuo (Hamina)

text: Rajasuo on pääosin puuton, korkeiden kallioiden rajaama melko karu suoalue, joka käsittää suoyhdistymätyypeiltään keidassuon nuoruusvaiheita ja eteläisiä aapasoita. Alueesta on avosuota lähes 90 % ja puustoista hakattua rämettä sekä korpea noin 10 %. Suotyyppejä ovat rahkaräme (RR), isovarpuräme (IR), lyhytkorsineva (LkN), silmäkeneva (SiN), nevaräme (NR), kalvakkaneva (KN), saraneva (SN), rimpineva (RiN) ja nevakorpi eli sarakorpi (NK).


title: Rajasuo (Hamina)

text: Kasviston valtalajeja ovat virpapaju ("Salix aurita"), vaivaiskoivu ("Betula nana"), tupasvilla ("Eriophorum vaginatum"), valkopiirtoheinä ("Rhynchospora alba"), raate ("Menyanthes trifoliata"), pullosara ("Carex rostrata"), mutasara ("Carex limosa"), jouhisara ("Carex lasiocarpa") sekä rahkasammalet ("Sphagnum").


title: Rajasuo (Hamina)

text: Linnustoltaan Rajasuo on merkittävä kohde, jossa esiintyy lintudirektiivin I liitteen lajeista muun muassa huuhkaja, kapustarinta, kurki, liro, palokärki ja varpuspöllö.


title: Gibraltarin kuvernööri

text: Gibraltarin kuvernööri on Britannian monarkin edustaja Gibraltarilla. Lokakuusta 2009 alkaen kuvernöörinä on ollut Adrian Johns. Kuvernööri nimittää parlamenttivaalien jälkeen Gibraltarin pääministeriksi yleensä vaalit voittaneen puolueen puheenjohtajan.


title: Whiskas

text: Whiskas on Marsin omistama kissanruokatuotemerkki. Sitä on saatavilla purkkeina, pusseina ja kuivakekseinä. Suurin osa Whiskasin tuotteista on pakkausväriltään violetin värisiä.


title: Whiskas

text: Whiskasin valmistus aloitettiin vuonna 1936, jolloin se tunnettiin Kal Kanina. Vuonna 1988 Mars vaihtoi nimen Whiskasiin. Whiskasia valmisti aiemmin Yhdysvaltalainen Pedigree Petfoods.


title: Royal Victorian asema

text: Royal Victoria on vuonna 1994 avattu Docklands Light Railwayn asema Newhamin alueella Lontoon itäosassa. Asema sijaitsee DLR:n Becktoniin johtavan haaran varrella Lontoon matkakortin maksualueella 3.


title: Royal Victorian asema

text: Royal Victorian asemalta on lyhyt matka Emirates Air Line -köysiradan itäiselle pääteasemalle Royal Docksille.


title: Seppo Sulonen

text: Seppo Sulonen (s. 22. toukokuuta 1962 Pori) on suomalainen jalkapalloilija.


title: Seppo Sulonen

text: Hän pelasi urallaan 76 pääsarjaottelua ja teki niissä 11 maalia. Vuonna 1988 hän oli PPT:n paras maalintekijä seitsemällä maalillaan. Toiseksi korkeimmalla sarjatasolla Ykkösessä Sulonen pelasi yhden PPT-kauden lisäksi neljä vuotta Rauman Pallo-Iiroissa.


title: Seppo Sulonen

text: Pelaajauransa jälkeen Sulonen on valmentanut eri juniorijoukkueita, sekä aikuisten tasolla ollut mukana muun muassa PoPan sekä FC Jazzin valmennusryhmissä. Kaudella 2011 hän toimi FC Jazzin kakkosvalmentajana ja esiintyi kentällä yhdessä ottelussa 49-vuotiaana.


title: Seppo Sulonen

text: Seppo Sulosen serkut Petri ja Pasi Sulonen ovat myös entisiä pääsarjatason pelaajia. Hänen poikansa Niko Sulonen (s. 1995) pelasi FC Jazzissa 16 Kakkosen ottelua vuosina 2011–2013.


title: Gibraltarin pääministeri

text: Gibraltarin pääministeri on Gibraltarin hallituksen päämies. Gibraltarin kuvernööri nimittää virkaan parlamenttivaalit voittaneen puolueen puheenjohtajan. Vuodesta 2011 pääministerinä on ollut Fabian Picardo.


Intian varakuningas ja kenraalikuvernööri johti Brittiläisen Intian hallintoa vuosina 1774–1950. Varakuningas edusti Britannian kruunua Intiassa ja toimi sen itsenäistymisen (1947) jälkeen maan valtionpäämiehenä kenraalikuvernöörin arvolla. Tämä Intian korkeimman brittiläisen hallintoviranomaisen asema perustettiin vuonna 1773 Kalkutan satamaa hallinneen Fort Williamin linnoituksen kenraalikuvernöörin virkana. Aluksi kenraalikuvernööri hallinnoi suoraan vain linnoituksen aluetta ja valvoi Britannian Itä-Intian kauppakomppanian virkamiesten toimintaa. Vuonna 1833 kuvernöörin valta laajennettiin kattamaan koko Brittiläinen Intia.


title: Intian varakuningas ja kenraalikuvernööri

text: Vuonna 1858 Itä-Intian kauppakomppania lakkautettiin ja sen hallinnoimmat alistettiin brittihallitukselle, joka muodosti alueelle kruunua edustaneen varakuninkaan johtaman Intian varakuningaskunnan ("British Raj"). Varakuninkaan johtama keskushallinto hallinnoi vain Intian brittiläisiä provinsseja (ml. Punjab, Bombay, Madras, Yhdistyneet provinssit) jättäen loput alueista itsehallinnollisiksi maharadžojen hallitsemiksi ruhtinaskunniksi, jotka eivät olleet brittihallinnon alaisuudessa, vaan eräänlaisessa feodaalisuhteessa monarkkiin eli varakuninkaaseen.


text: Kun Intia itsenäistyi vuonna 1947, varakuninkuus lopetettiin ja maa jäi dominion asemassa uuden kenraalikuvernöörin hallinnon alaisuuteen. Intian kenraalikuvernöörin virka lopetettiin vuonna 1950, kun Intiasta tuli tasavalta.


title: Main Street (Gibraltar)

text: Main Street () on Gibraltarin keskuskatu. Se on kävelykatu, ja sen varrella sijaitsee useita kauppoja. Pituutta kadulla on noin 800 metriä. Se kulkee pohjoisesta etelään vanhan kaupungin ohi. Se on ainut suuri katu Gibraltarissa.


title: Main Street (Gibraltar)

text: Suurin osa Gibraltarin kaupoista sijaitsee Main Streetillä. Main Street alkaa paikallisten asukkaiden mukaan keskusaukiolta, Grand Casemates Squarelta, joka sijaitsee kadun pohjoispäässä. Siellä on monia ulkoilmabaareja ja -ruokapaikkoja. John Mackintoshin aukio sijaitsee Main Streetin varrella, parlamenttitalon takana. Siellä on muun muassa Gibraltarin kaupungintalo.


title: Main Street (Gibraltar)

text: Yksi Main Streetin alueista on Irish Town, joka nimettiin 1800-luvun alussa, jolloin Gibraltar jaettiin eri kaupunginosiin.


title: Uudenkaupungin soijajalostamo

text: Uudenkaupungin soijajalostamo, Nordic Soya Oy, on Uudessakaupungissa sijaitseva Euroopan suurin soijajalostamo. Valmis soijatuote myydään rehutuotantoon, ihmisravintoa tehtaalla ei valmisteta. Jalostamolla käytetään pääasiassa gmo-soijaa, mutta myös gmo-vapaata soijaa. Suurin osa raaka-aineesta on ulkomailla kasvatettua soijaa, mutta myös suomalaista härkäpapua on jalostettu pieniä määriä. Jalostamon tuotantokapasiteetti on yli 240 000 tonnia vuodessa, mutta tuotantolaitos ei toimi täydellä kapasiteetilla.


title: Uudenkaupungin soijajalostamo

text: Jalostamo pystyy käyttämään raaka-aineenaan papuja ja rouhittua soijaa. Heksaaniuuttamossa pavusta erotellaan öljy ja rouhe. Prosessi syntyy myös soijan kuoria. Etanoliuuttamossa rouheesta saadaan soijaproteiinikosentraattia, jonka proteiinipitoisuus on korkeampi. Samassa prosessissa saadaan myös poistettua suurin osa luontaisista haitta-aineista.


title: Uudenkaupungin soijajalostamo

text: Konsentraatista vientiin menee 70–90 prosenttia. Myös kuorista suurin osa viedään ulkomaille. Matalamman jalostusarvon soijarouhe myydään Suomessa. Soijaöljyllä on pieni kysyntä Suomessa, joten suurin osa myös siitä menee vientiin. Sivutuotteena syntyvälle nestemäiselle soijamelassille ei ole kysyntää, mutta sitä on tutkittu käytettäväksi polttamalla höyryn tuotannossa.


title: Uudenkaupungin soijajalostamo

text: Soijajalostamon osti konkurssipesältä kesällä 2015 Suomen Soijanjalostus Oy, joka on nykyiseltä nimeltään Nordic Soya Oy. Yrityksen omistaa sijoitusyhtiö 4capes Oy, joka kuuluu Finnfoam Oy:n perustajan Jorma Niemisen perheelle. Nordic Soyan vuoden 2017 liikevaihto oli 28 miljoonaa euroa, mutta tulos tappiolla kolme miljoonaa euroa. Vuonna 2016 tappio oli 6,5 miljoonaa euroa. Tuolloin käytiin myös koko henkilöstöä koskevia yt-neuvotteluja, joissa irtisanottiin 40 prosenttia työntekijöistä. Nordic Soyan toimitusjohtaja Veli-Matti Reunasalo kertoi syyskuussa 2018 liiketoiminnan olevan edelleen ylösajovaiheessa. Tärkeimmät ongelmat liittyivät pavun hajoavaan tuoterakenteeseen, eli jalostuksessa syntyneen rouheen, öljyn ja kuoren myyntiin. Myös soijaproteiinikonsentraattiprosessissa sivutuotteena syntyvä soijamelassi ja sen edelleen myynti tai käyttö aiheutti ongelmia.


title: Uudenkaupungin soijajalostamo

text: Jalostamon omisti sen rakennusvaiheessa ja toiminnan alkuaikoina Finnprotein Oy. Rakennettavaan soijajalostamoon sijoittivat useat eri tahot: Suomen valtion vientitakuulaitos Finnvera 21 miljoonaa euroa, valtion pääomasijoitusyhtiö Suomen Teollisuussijoitus 15 miljoonaa euroa sekä eläkeyhtiöt Etera ja Varma yhteensä 37 miljoonaa euroa. Jalostamon alkuperäinen venäläinen osaomistaja sijoitti tehtaaseen vain parin miljoonan arvoiset koneet, vaikka alun perin tarkoitus oli saada ulkomailta mittava rahoitus, jollaisena hanketta myös mainostettiin. Merkittävin yksityinen rahoittaja oli vuorineuvos Ilpo Kokkilan sijoitusyhtiö Pontos.


title: Uudenkaupungin soijajalostamo

text: Jalostamon rakensi rakennusyhtiö SRV. Jalostamon rakennusbudjetti oli alun perin 100 miljoonaa euroa, mutta se maksoi lopulta 135 miljoonaa euroa. Jalostamon rakennustyöt alkoivat lokakuussa 2011 ja tuotanto alkoi lokakuussa 2013. Jalostamo työllisti alkuvaiheessa 65 henkilöä.


title: Uudenkaupungin soijajalostamo

text: Jalostamon prosessoidun soijapavun tuotantokapasiteetin arvioitiin olevan 240 000 tonnia vuodessa. Jalostamo tuotti raaka-ainetta lähinnä rehuteollisuudelle. Päätuotteita olivat soijarouhe (kotieläimet, lemmikkieläimet), soijaöljy (eläinrehu sekä elintarvike- ja prosessiteollisuus) sekä soijaproteiinikonsentraatti (kalanrehu, eläinrehu). Sivutuotteina syntyi soijamelassia ja soijalesitiiniä. Myös pavun kuoret hyödynnettiin joko rehun raaka-aineena tai biopolttoaineena. Siten koko soijapapu voitiin hyödyntää, eikä jätettä käytännössä jäänyt. Jalostamolla käytettiin raaka-aineena geenimuuntelematonta soijapapua, joka hankittiin Brasiliasta. Tuotteiden päämarkkinat olivat Pohjoismaissa. Työntekijöitä oli 65.


title: Uudenkaupungin soijajalostamo

text: Yritys ajautui yrityssaneeraukseen jo toukokuussa 2014, kun tuotanto oli ollut käynnissä alle vuoden. Yhtiö teki 16. kesäkuuta 2014 konkurssihakemuksen. Velkaa konkurssipesällä oli noin 168 miljoonaa euroa, ja velkojia 97. Vuoteen 2015 mennessä Uudenkaupungin soijajalostamo oli suurin yksittäinen tappiota tuottanut julkisin varoin rahoitettu teollisuushanke Suomessa. Valtio menetti hankkeessa rahaa yhteensä 75 miljoonaa euroa.


title: Uudenkaupungin soijajalostamo

text: Konkurssiin ajautumisen syinä on esitetty tehdasinvestoinnin huomattavan kalliimpaa loppuhintaa kuin oli suunniteltu että tehtaan käynnistämistä hidastaneita laittomia työtaistelutoimia.


title: Kid Auto Races at Venice

text: Kid Auto Races at Venice on Henry Lehrmanin ohjaama ja käsikirjoittama yhdysvaltalainen vuoden 1914 lyhyt mykkäelokuva. Siinä Charles Chaplin esittämä Pikku kulkuri -hahmo esiintyy ensimmäisen kerran.


title: Kid Auto Races at Venice

text: Elokuvassa "Kid Auto Races at Venice" Kulkuri-hahmo esiintyy ensimmäisen kerran yleisölle. Chaplin keksi kuitenkin hahmon todennäköisesti elokuvaan "Charlie hotellissa", jonka kuvaukset alkoivat aikaisemmin. Chaplin oli etsinyt Keystone Studiosin puvustamosta vaatteita, jotka muodostaisivat ristiriitaisen asukokonaisuuden. Vaatteet oli otettu käyttöön "Charlie hotellissa" -elokuvan hahmolle, mutta "Kid Auto Races at Venice" kuvattiin, kun "Charlie hotellissa" -elokuvan kuvaukset olivat tauolla.


title: Bietigheim Steelers

text: Bietigheim Steelers on saksalainen jääkiekkojoukkue Bietigheim-Bissingenin kaupungista. Joukkue on perustettu vuonna 2003 ja se pelaa maan toiseksi korkeimmalla sarjatasolla 2. Bundesligassa. Joukkue on onnistunut voittamaan sarjan kertaalleen kaudella 2008–2009, mutta DEL-liigan ollessa suljettu, joukkueella ei ollut mahdollisuutta päästä kokeilemaan tasoaan maan pääsarjassa.


title: Martti Saksela

text: Martti Olavi Saksela 1930 Saxén (5. huhtikuuta 1898 Viipuri – 11. heinäkuuta 1977 Vaajakoski) oli suomalainen geologi ja malmintutkija. Hän oli geologisen toimikunnan geologi 1930–1936, valtiongeologi ja malmintutkimusten päällikkö 1936–1941, vuosina 1941–1945 malminetsintä- ja tutkimusjohtaja Malmikaivos Oy:ssä, Helsingin yliopiston geologian ja mineralogian apulaisprofessori 1945–1954, professori 1954–1966. Saksela väitteli 1927 filosofian tohtoriksi. Hän harjoitti jatko-opintoja Ruotsissa Tukholmassa Kungliga tekniska högskolanissa 1930–1931


title: Martti Saksela

text: Hänen kehittelemiensä menetelmien avulla löytyi Suomesta uusia malmeja. Hänen tärkein työkalunsa oli malmimikroskooppi. Hänestä kehittyi malmimineralogian ja malmien mikroskooppitutkimuksen uranuurtaja ja asiantuntija.


title: Karl Salgé

text: Karl Wilhelm Salgé (1779–1833) oli saksalaissyntyinen sellotaiteilija ja kapellimestari. Hän toimi Tukholman hoviorkesterin konserttimestarina, Turussa yliopiston musiikinjohtaja 1811–1822 ja vuodesta 1823. Hän kiersi konsertoimassa sellistinä ja kamarimuusikkona Suomessa ja Pietarissa.


title: Johannes Salmenius

text: Johannes Salmenius (k. 1683 Kuopio) oli suomalainen pappi ja muusikko. Hän oli Viipurin triviaalikoulun oppilas, tuli ylioppilaaksi Turussa 1662, valmistui maisteriksi 1668. Hän toimi Turun tuomiokirkon urkurina ja Turun katedraalikoulun laulunopettajana 1667–1676. Hän johti akateemisissa juhlissa musiikkiesitykset 1667–1677 ja oli samanaikaisesti Turun akatemian 2. filosofian apulainen 1671–1675. Ruokolahden kirkkoherraksi hän tuli 1673, mutta joutui pian virkaan astuttuaan 1674 luopumaan virasta edeltäjänsä vävyn hyväksi. Kuopion kirkkoherraksi hän meni 1677.


title: Johannes Salmenius

text: Hänen puolisonsa oli Kristina Pettersdotter Walstenius.


title: Ensio Salmenkallio

text: Kaarlo Ensio Salmenkallio vuoteen 1906 Sallmén (6. huhtikuuta 1900 Iisalmi – 7. maaliskuuta 1985) oli Suomen Kumitehtaan toimitusjohtaja.


title: Ensio Salmenkallio

text: Salmenkallio oli koulutukseltaan diplomi-insinööri. Hän meni Suomen kumitehtaan palvelukseen Nokialle 1925, ja hän yleni tehtaan tekniseksi johtajaksi ja Nokian tehtaan isännöitsijäksi 1953. toimitusjohtaja hänestä tuli 1958.


title: The New Janitor

text: The New Janitor on Charles Chaplinin ohjaama vuoden 1914 yhdysvaltalainen lyhyt mykkäelokuva. Sitä pidetään Chaplinin Keystone Studios -kauden parhaimpiin kuuluvana.


title: The New Janitor

text: Chaplin ohjasi kymmenen elokuvaa viimeisen kolmen Keystonella viettämänsä kuukautensa aikana. "The New Janitor" oli yksi näistä elokuvista, ja se sai ensi-iltansa vain pari viikkoa Chaplin edellisen elokuvan, "Charlie ja Fatty Bombessan" jälkeen. Silti "The New Janitor" vaikutti olleen selvä kehitysaskel Chaplinin tuotannossa. Siinä hän näytti selvästi menneen eteenpäin sekä elokuvallisessa kerronassa että Kulkurin hahmon kehityksessä. Elokuva noudattaa silti Keystonen perussääntöjä, ja siinä käytetään vain kahdeksaa staattista kuva-asetelmaa. Elokuvan tarinaa Chaplin käyttää uudestaan elokuvassa "Charlie pankissa".


title: Toivo Salmi

text: Toivo Salmi (18. huhtikuuta 1904 Viipuri – 10. kesäkuuta 1965 Turku) oli suomalainen lääkäri ja professori.


title: Toivo Salmi

text: Salmen vanhemmat olivat vaunumestari Heikki Salmi ja Maria Rissanen ja puoliso vuodesta 1931 Maj-Lis Simell. Toivo ja Maj-Lis saivat viisi lasta, Heikki s. 1933, Pekka s. 1936, Lauri s. 1939 (k. 24.8.2013), Liisa s. 1942 ja Toivo s. 1945. Perheen kaikki neljä poikaa kouluttautuivat isänsä tavoin lääkäreiksi. Salmi tuli ylioppilaaksi Viipurin suomalaisesta lyseosta 1923 ja valmistui lääketieteen lisensiaatiksi 1932, jolloin hän myös väitteli lääketieteen ja kirurgian tohtoriksi. Ennen yliopistouraansa Salmi työskenteli useissa eri sairaaloissa, lastenklinikoilla, lastentautien osastoilla ja neuvola-asemilla. Salmi oli Helsingin yliopiston lastentautiopin dosentti 1937–1945 ja Turun yliopiston lastentautiopin professori vuodesta 1945.


title: Carl H. Salminen

text: Carl Henrik Salminen (4. kesäkuuta 1876 Hattula – 3. helmikuuta 1948 Helsinki) oli amerikansuomalainen liikemies ja kustantaja.


title: Carl H. Salminen

text: Äidinisänsä seitsenvuotiaasta lähtien Kalvolassa kasvattama Salminen kävi kansakoulun ja työskenteli kauppa-apulaisena Hämeenlinnassa ja muilla paikkakunnilla. Ennen Amerikkaan lähtöään hän oli tukkuliikkeen toimistopäällikkönä Mikkelissä.


title: Carl H. Salminen

text: Vuonna 1899 Salminen muutti Yhdysvaltoihin, jossa hän työskenteli aluksi kaivos-, metsä- ja rautatietöissä. Sittemmin hän sai paikan liikeyhtymän johtajana Montanan Red Lodgessa ja ryhtyi sen jälkeen yksityisyrittäjäksi. Vuodesta 1916 lähtien Salminen työskenteli Duluthissa "Päivälehteä", "Siirtolaista", "Raittiuslehteä" ja "Siirtokansan Kalenteria" kustantaneen Finnish Daily Publishing -kustannusliikkeen johtajana ja omistajana. Vuosina 1921–1926 hän toimi myös Suomen kunniavarakonsulina. Salminen möi kustannusyhtiön 1930-luvun lopussa, mutta jatkoi edelleen sen palveluksessa.


title: Carl H. Salminen

text: Salminen toimi vuosikymmenien ajan Kalevan Ritareissa, osallistui talvisodan aikana ja sotien jälkeen Suomen avustamiseen ja harrasti ahkerasti kirjallisuutta. Hän palasi Suomeen kesällä 1947.


title: Salmin kreivikunta

text: Salmin kreivikunta oli kreivikunta Suomessa. Kuningatar Kristiina lahjoitti sen 1651 sotapäällikkö Carl Gustaf Wrangelille. Se käsitti Salmin ja Suistamon pogostat. Wrangel kuitenkin vaihtoi sen vuonna 1665 (1669) Ruotsissa Blekingessä olleeseen Sölvesborgin kreivikuntaan.


title: Salmin lahjoitusmaa

text: Salmin lahjoitusmaa on aikoinaan ollut Suomen laajin lahjoitusmaa. Alue kuuluu nykyisin Venäjään.


title: Salmin lahjoitusmaa

text: Salmin lahjoitusmaa käsitti Salmin, Suojärven ja Korpiselän ja osia Ruskealasta, vuonna 1833 yhteensä 491 taloa ja noin puoli miljoonaa hehtaaria. Se oli lahjoitettu usein erinä venäläisille kauppiasveljeksille. He myivät siitä suurimman osan Venäjän vuorihallitukselle. Suomen valtio osti ne 1873 lukuun ottamatta Annantehdasta ja sen metsäalueita. Tarton rauhassa 1920 nekin siirtyivät Suomen valtiolle. Lunastetut maat myytiin 1921 talonpojille.


title: Mauno Salojärvi

text: Mauno Arvi Salojärvi (4. elokuuta 1906 Padasjoki – 24. syyskuuta 1998) oli kirjankustantaja. Hän sai kauppaneuvoksen arvon 1961. Hän oli vuodesta 1939 K. J. Gummerus Oy:n toimitusjohtaja ja samanaikaisesti Jyväskylän kirjakauppa Oy:n toimitusjohtaja vuodesta 1942.


title: Mauno Salojärvi

text: Gummeruksen kustantama ja Pentti Saarikosken suomentama Henry Millerin romaani "Kravun kääntöpiiri" määrättiin toukokuussa 1962 takavarikoitavaksi, kun se oli saanut epäsiveellisten julkaisujen valvontalautakunnalta kielteisen lausunnon. Salojärvi tuomittiin 3. heinäkuuta 1962 Jyväskylän raastuvanoikeudessa maksamaan sakkoja epäsiveellisten julkaisujen levittämisestä annetun lain perusteella, ja vielä myymättä ollut osuus "Kravun kääntöpiiristä" takavarikoitiin ja hävitettiin.


title: Pauli Salomaa

text: Pauli Artturi Salomaa (1. tammikuuta 1907 Tampere – 16. elokuuta 1983 Karjalohja) oli suomalainen arkkitehti. Hänen suunnittelutöitään ovat Helsingissä muun muassa Käpylän Kisakylä (1952), Domus Academica -ylioppilasasuntolat (1947–1951), Munkkiniemen kirkko (1954) ja Kaivotalo (1956).


title: Pauli Salomaa

text: Salomaa valmistui arkkitehdiksi Teknillisestä korkeakoulusta vuonna 1935. Hän työskenteli vuodesta 1934 Kulutusosuuskuntien Keskusliiton arkkitehtina ja vuosina 1940–1950 sen asunto-osaston suunnittelujohtajana. Hän johti vuosina 1950–1953 Helsingin Kisakylän suunnittelua varten perustettua Olympiarakennustoimistoa ja sen jälkeen omaa arkkitehtitoimistoaan. Hän oli myös Helsingin yliopiston arkkitehtina vuosina 1948–1953.


title: Pauli Salomaa

text: Salomaan 1960-luvun töitä leimaavat ajalle tyypillisesti julkisivujen valkea sävy, nauhamainen aukotus sekä kevyt lasinen sisäänvedetty tai pilareille nostettu maantasokerros, joista esimerkkinä liike- ja asuinkiinteistö Ainonkulma Rovaniemellä.


title: Sulo Salonen

text: Sulo Nikolai Salonen (27. tammikuuta 1899 Pyhtää – 21. toukokuuta 1976 Pernaja) oli suomalainen säveltäjä.


title: Sulo Salonen

text: Salosen vanhemmat olivat maanviljelijä Juho Salonen ja Edla Kustaava Jordas. Salonen opiskeli Suomessa Erik Furuhjelmin ja Selim Palmgrenin oppilaana Helsingin kirkkomusiikki-instituutissa, josta valmistui kanttori-urkuriksi 1924. Helsingin musiikkiopistossa hän opiskeli viulun- ja urkujensoittoa ja sai päästötodistuksen 1929, mutta jo 1927 hän oli valmistunut musiikinopettajaksi. Myöhemmin hän jatkoi opintojaan Ruotsissa ja opiskeli kirjeitse Günter Raphaelin johdolla 1938–1944. Selim Palmgrenin johdolla Salonen opiskeli yksityisesti 1934 ja Helsingin konservatoriossa 1934-1935. 1920-luvun alkuopuolella Salonen toimi kiertävänä laulukuorojen ja jousiorkesterien opettajana. Kanttori-urkurina Pietarsaaressa hän oli 1929–1948 ja Sipoossa vuodesta 1952. Hän toimi myös kuoronjohtajana ja musiikkikriitikkona. Ensikonserttinsa hän piti Helsingissä vuonna 1943. Director cantus -arvon Salonen sai 1940, professorin arvonimi hänelle myönnettiin 1971.


title: Sulo Salonen

text: Salosta pidetään yhtenä merkittävimmistä suomalaisista kirkkosäveltäjistä. Hänellä on laaja urku- ja laulumusiikkituotanto ja hän kehitti oman tyylinsä, joka perustui gregoriaaniseen lauluun, J. S. Bachiin, saksalaiseen uusklassismiin ja Arnold Schönbergiin. Hänen tuotantoonsa kuuluu 75 urkuteosta ja lähes sata kuorosävellystä Tuotannon ydinteoksiin kuuluvat:


title: Sulo Salonen

text: Salosen varhaistyyli noudatti perinteistä variaatiotekniikkaa ja polyfoniaa, kunnes tyyli muuttui kromaattisemmaksi ja modernimmaksi. Hän kokeili myös sarjallista tekniikkaa muun muassa "Toccatassa uruille", mutta urkuteoksessa "Introduzione, Canzonetta & Toccata" hän palasi perinteiseen kirjoitustapaan.


title: Liisa Halonen

text: Liisa Halonen on suomalainen näyttelijä ja entinen tv-kuuluttaja.


title: Liisa Halonen

text: Hän työskenteli pitkään Yleisradion palveluksessa ja esiintyi 1980-luvuilla useissa elokuvissa. Halonen oli mukana muun muassa useissa Anssi Mänttärin ohjaustöissä. Viimeisimmän pitkän elokuvansa hän on tehnyt vuonna 2003.


title: Liisa Halonen

text: Vuonna 2002 Halosella oli rooli myös yhdessä "Kylmäverisesti sinun" -televisiosarjan jaksossa.


Luettelo taitoluistelun Suomen-mestareista listaa taitoluistelun Suomen-mestaruuden voittaneet henkilöt.


title: Riitta Linna

text: Riitta Linna (13. syyskuuta 1922 – 3. elokuuta 2016) oli suomalainen taitoluistelija. Linna aloitti kilpauransa 1930-luvulla. Vuonna 1955 hän saavutti kaunoluistelun (nyk. taitoluistelu) Suomenmestaruuden. Kilpauransa jälkeen hän toimi aluksi kilpailutuomarina, myöhemmin valmentajana.


title: Kirsti Linna

text: Kirsti Linna oli suomalainen taitoluistelija. Hän saavutti kaunoluistelun (nyk. taitoluistelu) junioreiden Suomen-mestaruuden kahdesti ja senioreiden mestaruuden viidesti (1948, 1954 sekä 1956–1958). Myös hänen sisarensa Riitta Linna oli menestynyt taitoluistelija.


title: Kirsti Linna

text: Linna sijoittui 1951 Pohjoismaiden-mestaruuskilpailuissa kolmanneksi.


title: Maj-Len Helin

text: Maj-Len Helin (myöh. Weber; 1922–2008) oli suomalainen taitoluistelija. Hän voitti kaunoluistelun (nyk. taitoluistelu) Suomen-mestaruuden kahdeksan kertaa peräkkäin vuosina 1937–1945. Samaan ei ole pystynyt yksikään toinen suomalainen taitoluistelija.


title: Maj-Len Helin

text: Helin esitti taitoluistelijaa Hannu Lemisen vuoden 1941 elokuvassa "Täysosuma".


title: Luhtahiirihaukka

text: Luhtahiirihaukka ("Buteo brachyurus") on hiirihaukkojen sukuun kuuluva lintu. Sitä tavataan Argentiinassa, Belizessa, Boliviassa, Brasiliassa, Kolumbiassa, Costa Ricassa, Ecuadorissa, El Salvadorossa, Ranskan Guyanassa, Guatemalassa, Guayanassa, Hondurasissa, Meksikossa, Nicaraguassa, Panamassa, Paraguayssa, Perussa, Surinamessa, Trinidad ja Tobagossa, Yhdysvalloissa ja Venezuelassa.


title: Luhtahiirihaukka

text: Vaikkakaan se ei ole kovin yleinen suurimmalla osalla levinneisyysaluettaan, se on kohtalaisen yleinen Meksikossa ja Keski-Amerikan pohjoisosissa ja populaation kokonaismäärä on noin kaksi miljoonaa yksilöä. Sen määrä on Yhdysvalloissa kasvavaan suuntaan.


title: Luhtahiirihaukka

text: Sen elinpiiriä ovat hyvin monenlaiset ympäristöt: subtrooppiset ja trooppiset kuivat ja kosteat alavat ja vuoristometsät 1 800 metrin korkeuteen saakka, mangrovemetsät nousuvesirajan yläpuolella sekä kuivat savannit.


title: Luhtahiirihaukka

text: Luhtahiirihaukka on pieni hiirihaukka. Koiras on keskimäärin pienempi kuin naaras, mutta kokoero on pienempi kuin useimmilla petolinnuilla, ja maastossa sukupuolia ei voi erottaa. Pituus vaihtelee 37–45 cm:n välillä, siipienväli on 80–103 cm ja paino 342–625 g. Sen siivet ovat leveät ja pyöreämuitoiset, ja kärki kaartuu liitäessä ylöspäin. Pyrstö on leveä ja hiirihaukojen keskimääräisen pituinen suhteessa vartaloon. Sen ääntely on kimakkaa kirkunaa, kuten muillakin hiirihaukoilla.


title: Luhtahiirihaukka

text: Kiinnostavaa siinä on, että sitä esiintyy melanistista mustaa versiota, mutta välimuotoja tumman ja vaalean väliltä ei ole. Tummia on lähinnä Floridassa, vaalea on yleinen muualla sen levinneisyysalueella.


title: Luhtahiirihaukka

text: Vaalealla aikuisella on tumma yläpuoli, alapuoli on valkoinen muuten paitsi, että pyrstö ja lenninsulat ovat harmaat tummin raidoin. Nuoret yksilöt ovat samanlaisia kuin aikuiset, mutta naama on enemmän raidallinen kuin valkoinen, ja pyrstön raidat ovat samanlevyiset, kun taas aikuisella on leveä raita lähellä pyrstön kärkeä. Kun lintu on hyvin näkyvissä, vaaleasta muodosta ei voi erehtyä, vaikka sen selkä ja huppu on musta.


title: Luhtahiirihaukka

text: Tumman muodon aikuinen on mustanruskea päältä ja alta pyrstöä ja lenninsulkia lukuun ottamatta, jotka ovat harmaan ja tumman raidallisia kuten vaalealla muodolla, mutta mahdollisesti harmaa on tummempaa. Nuorilla linnuilla on samanlainen pyrstökuvio kuin vaalean muodon nuorilla, ja alapuoli on valkotäpläinen. Tumman muodon erottaminen muista tummista hiirihaukoista on vaikeaa, etenkin lähisukuisesta viheltäjähiirihaukasta ("Buteo platypterus").


title: Luhtahiirihaukka

text: Tummaa muotoa pidettiin pitkään omana lajinaan "Buteo fuliginosus".


title: Luhtahiirihaukka

text: Sillä on kaksi alalajia:


title: Jevgeni Jarovenko

text: Jevgeni Viktorovitš Jarovenko (s. 17. elokuuta 1962 Karatau, Kazakstanin SNT, Neuvostoliitto) on kazakstanilainen jalkapallovalmentaja ja entinen jalkapalloilija. Hän oli pelipaikaltaan puolustaja.


title: Jevgeni Jarovenko

text: Jarovenko pelasi urallaan kahdeksan kautta Neuvostoliiton pääsarjassa vuosina 1984–1991 Kairat Alma-Atan ja Dnipro Dnepropetrovskin joukkueissa. 1990-luvulla hän esiintyi lisäksi Ukrainan ja Turkin pääsarjoissa. Kauden 1992 Jarovenko pelasi Suomen II divisioonassa Kontulan Urheilijoiden joukkueessa.


title: Jevgeni Jarovenko

text: Neuvostoliiton jalkapallomaajoukkuetta Jarovenko edusti kahdesti vuonna 1987. Hän oli myös mukana Soulin olympialaisissa vuonna 1988 olympiakultaa voittaneessa joukkueessa.


title: Jevgeni Jarovenko

text: Vuosina 2011–2013 Jarovenko valmensi Ukrainan toiseksi korkeimmalla sarjatasolla pelannutta FK Naftovik-Ukrnafta Okhtyrkan joukkuetta. Vuonna 2007 hän toimi Kazakstanin alle 21-vuotiaiden jalkapallomaajoukkueen päävalmentajana. Lokakuussa 2014 Jarovenko siirtyi Kazakstanin pääsarjassa pelaavan FK Tarazin päävalmentajaksi.


title: Pimeänpirtin hävitys

text: Pimeänpirtin hävitys on Ilmari Unhon ohjaama elokuva vuodelta 1947. Se perustuu Maila Talvion romaaniin "Pimeän pirtin hävitys" (1901).


title: Pimeänpirtin hävitys

text: Elokuvan tapahtumien ajankohta on 1800-luvun loppu ja tapahtumat lähtevät liikkeelle köyhän perheen torpasta, jonka torpparisopimus on katkolla. Pahin tapahtuu, kun nuori patruuna Otto repii sopimuksen. Torpan tyttö Hanni joutuu patruunan viettelyn kohteeksi, ja hänet syyllistetään. Ajan kuluessa Hanni päätyy kaupunkiin kurtisaaniksi. Otto tulee häntä kosimaan, mutta vanha vaari paljastaa epätoivoiselle hylätylle kosijalle, että Hanni on tämän tytär, jolloin Otto alkaa hautoa itsemurhaa mutta päätyy lopulta kuolemaan pudottuaan vahingossa sillalta. Vaari surmaa Hannin, sillä hänen mielestään vain kuolema voi sovittaa menneet tapahtumat.


title: Pimeänpirtin hävitys

text: Aikalaisarvioissa Maila Talvion romaani muistettiin sen kauden teokseksi, jolloin Talvio vielä oli yhteiskunnallinen julistaja. Toini Aaltosen käsikirjoitusta kiitettiin siitä, että hän on keskittynyt tiivistämisessä tarinan kannalta olennaisiin aineksiin. Aiheen käsittelyä pidettiin kuitenkin liian voimakkaana, ja se olisi vaatinut miedontamista välttääkseeni kaavamaisen asetelmallisuuden. Irma Seikkulan niukkoja keinoja hyödyntävä tehokas roolityö Lenin ja Hannin kaksoisroolissa sai erityistä kiitosta.


title: Le Roy

text: Le Roy, Le-Roy, LeRoy tai Leroy on ranskalainen sukunimi, joka on muun muassa seuraavilla henkilöillä:


title: Salonius

text: Salonius on muun muassa seuraavien henkilöiden sukunimi:


title: Niilo Salovaara

text: Niilo Kullervo Salovaara (13. lokakuuta 1902 Fairport, Ontario, Yhdysvallat – 11. tammikuuta 1977) oli suomalainen juristi. Hän oli Helsingin yliopiston rikosoikeuden apulaisprofessori 1948–1961, Turun yliopiston rikos- ja prosessioikeuden professori vuodesta 1962.


title: Salovaara

text: Salovaara on suomalainen sukunimi, joka on muun muassa seuraavilla henkilöillä:


title: Fredrik Saltzman

text: Fredrik Saltzman (19. lokakuuta 1839 Helsinki – 4. maaliskuuta 1914 Helsinki) oli suomalainen kirurgi, joka toimi Helsingin yliopiston kirurgian ylimääräisenä professorina 1879–1883 ja varsinaisena kirurgian professorina 1883–1890 sekä Lääkintöhallituksen pääjohtajana 1890–1902. Hän toteutti Suomessa ensimmäisenä antiseptiikkaa ja edisti sairaalaoloja ja sairaanhoitajakoulusta.


title: Fredrik Saltzman

text: Fredrik Saltzmanin vanhemmat olivat sotilaslääkäri ja valtioneuvos Fredrik Saltzman ja Gustava Charlotta Ulrika Ehrenmalm. Saltzman valmistui ylioppilaaksi 1857, filosofian kandidaatiksi 1862, lääketieteen kandidaatiksi 1864 sekä lääketieteen ja kirurgian tohtoriksi 1867.


title: Fredrik Saltzman

text: Tehtyään 1868–1869 opintomatkoja eri Euroopan maihin ja työskenneltyään muutaman vuoden apulaislääkärinä Helsingin yleisen sairaalan kirurgisella osastolla hänet nimitettiin Helsingin yliopiston kirurgian dosentiksi 1871. Hänestä tuli 1879 ylimääräinen kirurgian professori, ja varsinaisen professuurin hän sai 1883 sen tultua vapaaksi hänen opettajansa Jakob August Estlanderin kuoltua. Yliopiston tiedekunta ja konsistori tukivat professuuriin toista hakijaa, Max af Schulténia, mutta kansleri ratkaisi valinnan Saltzmanin hyväksi. Vuonna 1890 Saltzman siirtyi Lääkintöhallituksen pääjohtajaksi. Hänen aloitteestaan Suomeen rakennettiin lisää yleisiä sairaaloita ja sairastupien määrä kymmenkertaistettiin. Saltzman erosi pääjohtajanvirastaan perustuslaillisen kantansa vuoksi sortokauden aikana 1902. Hän oli saanut edellisvuonna todellisen valtioneuvoksen arvonimen.


title: Fredrik Saltzman

text: Saltzman matkusti vuonna 1872 Edinburghiin tapaamaan Joseph Listeriä ja perehtymään tämän kehittämiin antiseptisiin menetelmiin. Saltzman alkoi soveltaa näitä menetelmiä järjestelmällisesti saatuaan professoriksi tultuaan Helsingin yleisen sairaalan kirurgisen osaston johtoonsa. Tulehdusten väheneminen mahdollisti uudenlaisten kirurgisten operaatioiden käyttöönoton. Saltzman toi ensimmäisinä Suomeen kilpirauhasen ja mahalaukun leikkaukset 1884 ja 1885. Hän tiettävästi myös kokeili sveitsiläisen Jacques-Louis Reverdinin kehittämää uutta ihonsiirtomenetelmää vain hetkeä sen esittelyn jälkeen vuonna 1870.


title: Fredrik Saltzman

text: Pitkään suunniteltu Helsingin Kirurginen sairaala rakennettiin Saltzmanin professorikaudella ja otettiin käyttöön vuonna 1888. Saltzman suunnitteli sairaalan leikkaussalin ja teknisen laitteiston itse. Sairaalassa aloitettiin vuonna 1889 ensimmäisenä Suomessa sairaanhoitajien koulutus. Lääkintöhallituksen pääjohtajana Saltzman laajensi sairaanhoitajakoulutuksen lääninsairaaloihin eri puolille Suomea. Myös hammaslääkärien järjestäytynyt koulutus Suomessa aloitettiin hänen pääjohtajakautenaan. On katsottu osin Saltzmanin ansioksi, että Suomi vältti lähes kokonaan vuosien 1892–1894 suuren koleraepidemian.


title: Fredrik Saltzman

text: Saltzman perusti vuonna 1889 Suomen ensimmäisen kirurgiyhdistyksen, joka toimi seitsemän vuotta, ja hän oli sen ensimmäinen puheenjohtaja. Hän osallistui myös Pohjoismaisen kirurgiyhdistyksen perustamiseen ja toimi Suomen Punaisen Ristin johtokunnassa. Lisäksi hän oli Nyländska Jaktklubbenin varakommodori 1871–1875 ja Henkivakuutusyhtiö Kalevan johtokunnan puheenjohtaja 1911–1914.


title: Fredrik Saltzman

text: Fredrik Saltzmanin poika oli professori Fredrik Saltzman nuorempi.


title: Fredrik Saltzman (nuorempi)

text: Fredrik Saltzman nuorempi (28. heinäkuuta 1881 Lammi – 2. elokuuta 1972 Helsinki) oli suomalainen lääkäri. Hän väitteli lääketieteen tohtoriksi 1914.


title: Fredrik Saltzman (nuorempi)

text: Salzmanin isä oli professori Fredrik Saltzman, äiti Emma Ruin ja puoliso vuodesta 1919 May Hjördis Breitenstein. Myös heidän pojastaan Georg-Fredrik Saltzmanista (s. 1920) tuli lääkäri. Saltzman oli Helsingin yliopiston sisätautiopin dosentti 1919–1948, Marian sairaalan sisätautiosaston ylilääkäri 1927–1948 ja Samfundet Folkhälsan i Svenska Finlandin puheenjohtaja 1951–1961. Hänelle myönnettiin professorin arvonimi 1938. Lisäksi hän oli Helsingin yliopistoon perustetun ruotsinkielisen lääketieteen professuurin hoitaja 1943–1946, ja hänen vaikutuksestaan Marian sairaalan yhteyteen perustettiin kyseistä professuuria vastannut niin sanottu IV sisätautien klinikka.


title: Kyle Brodziak

text: Kyle Brodziak (s. 25. toukokuuta 1984 St. Paul, Alberta) on kanadalainen jääkiekkoilija, pelipaikaltaan keskushyökkääjä. Hän edustaa tällä hetkellä NHL-joukkue Edmonton Oilersia. Lisäksi hän on urallaan edustanut pääsarjatasolla Minnesota Wildia ja St. Louis Bluesia.


title: Kyle Brodziak

text: Brodziak on noussut Minnesota Wildissa luotettavaksi kahden suunnan sentteriksi, joka pystyy pelaamaan sekä puolustavassa että hyökkäävässä roolissa. Piste-ennätyksensä Brodziak teki kaudella 2011–12, tehtyään yhteensä 44 tehopistettä.


title: Kyle Brodziak

text: Brodziak pelasi viisi kautta WHL-sarjaa vuosina 1999–2004 tehden yhteensä 183 pistettä Moose Jaw Warriorsin paidassa. Juniorisarjasta hän nousi kaudella 2004–2005 AHL-liigaa pelaavaan Edmonton Road Runnersiin.


title: Kyle Brodziak

text: Kauden 2005–2006 Brodziak aloitti AHL:n Iowa Chopsin riveissä, kunnes hänet nostettiin Edmonton Oilersin NHL-miehistöön. Hän ei kuitenkaan pelannut kuin 10 peliä pääsarjatasolla loukkaantumisen johdosta ja loppukaudeksi hän Brodziak palasi farmiseuraan.


title: Kyle Brodziak

text: Kaudeksi 2006–2007 Brodziak siirtyi Pittsburgh Penguinsin farmiseuraan Wilkes-Barre/Scranton Penguins, jossa hänen pelinsä parani. Brodziak nostettiin takaisin Edmonton Oilers miehistöön, jossa hän teki ensimmäisen NHL-maalin 17. marraskuuta 2007 Curtis Sanfordin selän taakse.


title: Kyle Brodziak

text: Heinäkuussa 2007 Oilers teki pelaajakaupan Minnesota Wildin kanssa, jossa he vaihtoivat Brodziakin Wildin .


title: Kyle Brodziak

text: Heinäkuussa 2009 Brodziak solmi kolmivuotisen sopimuksen Minnesota Wildin kanssa. Helmikuussa 2012 he jatkoivat edellistä sopimusta kolmella vuodella.


title: Kyle Brodziak

text: Vuonna 2015 vapaana-agenttina Brodziak solmi vuoden sopimuksen St. Louis Blues kanssa.


title: Lars Haglund

text: Lars Arne Mikael Haglund (s. 10. heinäkuuta 1897 Helsinki – 18. kesäkuuta 1982 Mölnlycke) oli suomalainen ruotsin kielellä kirjoittanut kirjailija.


title: Juri Samarin

text: Juri Fjodorovitš Samarin (; 3. toukokuuta 1819 Pietari – 31. maaliskuuta 1876 Berliini) oli venäläinen kirjailija ja slavofiili. Hänen saksalaisvastainen teoksensa "Okrainy Rossii" herätti runsaasti huomiota (1868). Hän toimi maaorjuuden poistamisen hyväksi.


title: Miika Hyytiäinen

text: Miika Hyytiäinen (s. 21. huhtikuuta 1982 Helsinki) on suomalainen nykymusiikkisäveltäjä. Hyytiäinen on opiskellut sävellystä Riikka Talvitien, Olli Koskelinin, Harri Vuoren ja Daniel Ottin johdolla ja lisäksi osallistunut useille mestarikursseille. Hän on toiminut aktiivisesti Korvat auki -yhdistyksessä. Hän on opiskellut säveltämisen lisäksi musiikkitiedettä ja suorittanut maisterintutkinnon matematiikassa.


title: Miika Hyytiäinen

text: Hyytiäisen sävellyksille on ominaista ihmisäänen monipuolinen käyttö sekä performanssin ja muiden taidemuotojen yhdistäminen nykymusiikkiin. Hän myös hyödyntää useissa teoksissaan jo olemassa olevia sävellyksiä. Hyytiäisen tuotantoon kuuluu kamarimusiikkia, performansseja sekä oopperoita, joissa useimmissa käytetään laulajia tai puhujia. Hyytiäisen oopperoita ja musiikkinäyttämöteoksia ovat "Madame Herz und Herr M.", joka on sävelletty Mozartin konserttiaarioiden ympärille, mobiiliooppera "Omnivore" sekä "La Figure de la Terre". Performansseja tai installaatioita ovat vapaalle kokoonpanolle kirjoitetut ”ettette” sekä ”jollainen”.


title: Brigitta Gadolin

text: Signe Brigitta Gadolin (s. 10. toukokuuta 1895) oli suomalainen ruotsin kielellä kirjoittanut kirjailija.


title: Brigitta Gadolin

text: Gadolin kirjoitti 1960-luvulla suomeksikin käännetyt matkakirjat Ibizalta ja Sardiniasta. Hän julkaisi 1970-luvun alussa myös kolme muistelmateosta.


title: Banaanipotku

text: Banaanipotku eli kierrepotku on jaloilla pelattavissa pallopeleissä käytettävä termi kaarevan lentoradan omaaville potkuille. Nimitys banaanipotku viittaakin juuri sen lentoradan muodostamaan, banaanin muotoiseen kaareen. Haluttaessa lentoradan kaartuvan oikealle tulee pallon pyöriä ylhäältä päin katsottuna myötäpäivään. Tällöin sekä ilmavirtauksen nopeus pallon oikealla puolella että paine pallon vasemmalla puolella pienenevät. Tätä ilmiötä kutsutaan Magnuksen ilmiöksi. Edellä kuvailtu potku voidaan toteuttaa potkaisemalla palloa joko oikean jalan ulko- tai vasemman jalan sisäsyrjällä. Vasemmalle puolelle kiertyvä potku toteutuu joko vasemman jalan ulko- tai oikean jalan sisäsyrjällä. Mitä suurempi pallon pyörimisnopeuteen lähtöhetkellä on, sen jyrkempi on sen lentoradan kaarre.


title: Banaanipotku

text: Banaanipotku on erityinen haaste maalivahdille: kiertyvän lentoradan pysäyttämisen lisäksi haltuunotto vaatii myös oman akselinsa ympäri pyörivä liikkeen pysäyttämistä.


title: Vivisektio (yhtye)

text: Vivisektio on suomalainen hardcore punk -yhtye, joka perustettiin Äkäslompolossa vuonna 1983. Yhtye lopetti toimintansa 1986 tehtyään vain kahdeksan keikkaa, mutta aktivoitui uudelleen vuonna 2008. Alkuperäisjäsenistä ovat mukana kitaristi Pekka ja basisti Pena. Vivisektio teki uransa ensimmäisen Euroopan-kiertueen toukokuussa 2012 esiintyen Saksassa, Tšekissä, Itävallassa ja Puolassa.


title: Huldefossen

text: Huldefossen, Huldrefossen tai Huldrafossen, on vesiputous, joka sijaitsee Sunnfjordin alueella Førdessä, Sognin ja Fjordanen läänissä, Norjassa. Putous on pituudeltaan noin 90 metriä.


title: Huldefossen

text: Vesiputous sijaitsee noin kymmenen kilometrin päässä Førdestä. Putouksen lähellä sijaitsee maatalousalan koulu.


title: Hannu Kauttu

text: Hannu Stefanus Kauttu (s. 3. elokuuta 1907 Ruovesi) on suomalainen kirjailija.


title: Charlie pankissa

text: Charlie pankissa tai Charlien pankkiseikkailu ("The Bank") on Charles Chaplinin ohjaama ja käsikirjoittama vuoden 1915 yhdysvaltalainen lyhyt mykkäelokuva.


title: Charlie pankissa

text: Chaplin oli saanut "Charlie naisena" -elokuvan jälkeen voimakasta kritiikkiä ja paheksuntaa elokuvan säädyttömyydestä. Elokuvan jälkeen alkoi periaatteessa uusi kausi Chaplinin elokuvissa, sillä hän alkoi jatkossa keskittyä enemmän tarinoiden tunnepitoiseen ainekseen. Tähän vaikutti se, että elokuvan "Kulkuri" sai jatkuvia kehuja voimakkaasta lopustaan. "Charlie pankissa" oli ensimmäinen Chaplin uuden kauden elokuvista. Sen tarina perustui Chaplinin aiempaan elokuvaan, "The New Janitor". "Charlie pankissa" päättyy poikkeuksellisen surullisesti komediaelokuvalle, sillä Edna Purviancen hahmo torjuu Chaplinin Kulkurin rakkaudenosoituksen halveksivasti.


title: Vaeltaja (elokuva)

text: Vaeltaja ("The Vagabond") on Charles Chaplinin ohjaama ja käsikirjoittama yhdysvaltalainen vuoden 1916 lyhyt mykkäelokuva.


title: Vaeltaja (elokuva)

text: "Vaeltaja" on juonellisesti tietynlainen edeltäjä Chaplinin pitkille elokuville, "Sirkus", "Nykyaika", "Kaupungin valot" ja "Parrasvalot", sillä "Vaeltajassa" Chaplinin hahmo ottaa hoiviinsa ystäviä vailla olevan tytön. Chaplin on elokuvassa katumuusikko, joka pelastaa pienen vaalean tytön mustalaisroistojen kynsistä. He elävät yhdessä asuntovaunussa, kunnes nuori komea taiteilija saapuu ja valloittaa tytön. Taiteilija tekee tytöstä muotokuvan, josta tytön äiti tunnistaa tyttärensä. Tämän jälkeen tyttö temmataan uuteen elämään, ja Chaplin jää lohduttomana yksin. Esitysversiossa elokuvan loppu on todella onnellinen, sillä tyttö kääntää auton ja hakee Chaplinin mukaansa. Tarinan mukaan Chaplin kuvasi elokuvalle myös vaihtoehtoisen ja traagisen lopun, jossa hänen hahmonsa heittäytyy lopussa jokeen.


title: Veli Lumiala

text: Veli Sune Kaarlo Lumiala (sukunimi vuoteen 1928 "Lundson"; 23. huhtikuuta 1906 Käkisalmi – 21. syyskuuta 1995 Alavus) oli suomalainen filosofian maisteri, rehtori ja kirjailija.


title: Veli Lumiala

text: Jatkosodan aikana tykistössä luutnanttina palvellut Lumiala oli patterinpäällikkönä Rukajärven suunnalla. Lumiala työskenteli matematiikan lehtorina useassa oppikoulussa, pisimpään Lieksan yhteiskoulussa vuosina 1932–1946, ja toimi Alavuden yhteiskoulun rehtorina 1947–1966. Hän kuului Lieksan kauppalanvaltuustoon 1936–1945 ja Alavuden kunnanvaltuustoon 1951–1956.


title: Veli Lumiala

text: Lumiala kirjoitti sodan jälkeen aikuisille tarkoitetun tieteisromaanin "Atominsärkijä".


title: Eljas Sandelin

text: Aarne Eljas Sandelin (23. toukokuuta 1888 Vaasa – 25. lokakuuta 1954) oli maataloustieteilijä, Helsingin yliopiston meijeriopin ylimääräinen professori 1935–1943, Valion teknillinen johtaja 1943–1944 ja toimitusjohtaja 1945–1954.


title: Eljas Sandelin

text: Sandelin avioitui vuonna 1913 Selma Wasastjernan kanssa. Pariskunta sai kolme lasta.


title: Sadi Sandell

text: Henrik Sadi Seleme Sandell (15. joulukuuta 1891 Turku – 9. maaliskuuta 1986 Turku) oli suomalainen yritysjohtaja. Hän oli Oy Finlayson-Forssa Ab:n apulaisjohtaja 1942–1947, toimitusjohtaja 1947–1962 ja hallituksen puheenjohtaja vuodesta 1963. Hän sai vuorineuvoksen arvon 1950.


title: Arviokirja

text: Arviokirja on ammattilaisen laatima asiakirja kiinteän- tai irtaimen omaisuuden sen hetkisestä realistisesta markkina-arvosta.


title: Arviokirja

text: Arvion kohteena on yleisimmin asunto-osake (irtain) tai kiinteistö (kiinteä), sillä mahdollisesti sijaitsevine rakennuksineen. Arviokirja pyydetään useimmin vakuutusyhtiön / rahoituslaitoksen (pankki) pyynnöstä tai esimerkiksi kuolinpesän jakamisen yhteydessä perukirjan laatimista varten. Arviokirjan laatija tutustuu henkilökohtaisesti paikan päällä arvioitavaan kohteeseen ja tekee siitä tarvittavat dokumentoinnit. Lisäksi arviointiin tarvitaan aina isännöitsijän todistus (isännöitsijäntodistus, tuloslaskelma, tase, talousarvio, energiatodistus, yhtiöjärjestys ja kunnossapitosuunnitelma) asunto-osakkeen osalta tai kiinteistöasiakirjat (kiinteistörekisteriote, lainhuutotodistus, rasitustodistus ja vuokraoikeudesta lisäksi todistus vuokraoikeudesta ja vuokraoikeutta koskeva rasitustodistus).


title: Arviokirja

text: Arviokirja laaditaan tilanteen mukaan jollakin kolmesta nykyisin hyväksytystä menetelmästä. Menetelmiä ovat kauppa-arvo-, tuottoarvo- ja kustannusarvomenetelmä. Todistuksen antajalta edellytetään Auktorisoitu kiinteistöarvioitsija (AKA) -pätevyyttä.


title: Arviokirja

text: Arviokirjan laadinnasta peritään vuonna 2018 noin 150–350 euron suuruinen palkkio.


title: Minä ja Ville Ahonen

text: Minä ja Ville Ahonen on helsinkiläinen suomenkielistä indie poppia säveltävä ja esittävä yhtye. Sen ensimmäisen pitkäsoiton julkaisi Johanna Kustannus vuonna 2010. Yhtyeen laulaja ja säveltäjä on Ville Ahonen. Laulujen sanoitukset ovat Ville Ahosen ja Jussi Moilan käsialaa.


title: Minä ja Ville Ahonen

text: Ville Ahonen aloitti sooloartistina, mutta muodosti pian kitaristi Jani Hietasen kanssa duon. Samoihin aikoihin Ahonen alkoi kirjoittaa lauluja yhdessä näytelmäkirjailija Jussi Moilan kanssa. Kauko Röyhkä toimi alkuvaiheessa yhtyeen tukijana ja Ville Ahonen -duo lämmitteli Kauko Röyhkä & Riku Mattila -duon keikkoja keväällä 2008. Kokoonpano kasvoi jäsen kerrallaan, kunnes sai nykyisen viisijäsenisen muotonsa ennen debyyttialbumin "Minä ja Ville Ahonen" äänittämistä.